open-index/open-wikipedia-markdown huggingface dataset:
东亚

**东亚**（日文：，韩文：，西文：Asia Oriental）是一个比较笼统个地理概念，立在弗同个语境当中有弗一样个含义。东亚个概念来自欧洲人对东方个定位，拿博斯普鲁斯海峡、乌拉尔山脉东面个广大欧亚大陆地区侪通称亚洲，拿西太平洋沿岸、欧亚大陆东端个地区就叫做东亚。

## 划分
对东亚个划分是一个主观性质个问题，一般好通过当下存在个政治实体、历史浪个文化辐射、以及地理气候个界定进行划分。个当中，日本、朝鲜半岛、台湾以及中国个大部分地区一般侪包括到东亚概念之内，越南、蒙古、西藏等，有辰光也因为历史或者当下个局面，划分到东亚。

### 政治意义上个东亚
政治意义上个东亚，一般是通过对迭个地区地缘政治参与国家以及互动程度进行划分个结果。交关国际组织，比方讲：联合国、世界贸易组织以及世界足球协会之类，侪采取迭个方针。按照乃朝个国家边界划分，认定个**东亚**包括下头几个地区：

* 大中华地区 
** 中华人民共和国 
** 香港特别行政区
** 澳门特别行政区
** 台湾（中华民国）
* 日本
** 日本群岛
** 琉球
* 朝鲜半岛
** 朝鲜
** 韩国
* 蒙古国

### 文化层面个划分
文化浪，东亚个代表文化是儒家为基础个专制文人本位文化，迭个文化是两千多年之前从黄河流域发源个，立在历史浪通过大一统帝国传播到周边地区。到14世纪之后，东亚文化进入稳定阶段，以明帝国为中心，建立朝贡体系。受到东亚文化影响个地区包括日本、朝鲜、韩国、台湾、香港、澳门、越南。一般，文化层面个东亚包括下头几个地区：

* 大中华地区 
** 中华人民共和国 
** 香港特别行政区
** 澳门特别行政区
** 台湾（中华民国）
* 日本
** 日本群岛
** 琉球
* 朝鲜半岛
** 朝鲜
** 韩国
* 越南

### 文化地理高头个东亚

地理层面高头东亚地区个划分是相当笼统个，存在狭义东亚搭广义东亚个区分。按照狭义东亚，东亚个范围只包括黄河、长江流域搭日本台湾朝鲜半岛。这些区域一般气候适合播种水稻或者小麦，是传统农耕区域，并且受到太平洋气候影响。广义东亚拿东亚范围扩展到包括东北亚、蒙古戈壁搭青藏高原包括在内个交关迥异地区。个当中，[蒙古有辰光划分到[内亚当中，新疆一般也好算作中亚个一部分。西藏属于南亚个北面边缘。俄罗斯远东地区有星辰光也归进东亚。

## 地理

东亚地区地形邪气多变，立在东亚大陆个当中区域，存在面积老大个平原搭丘陵，弗过立在西面个边界地带，则有世界浪顶顶高个高原阻挡。总体浪讲，东亚立在亚洲东部，太平洋西岸。地势西高东低，西部多高原山地，东部多平原丘陵。12,000,000 平方公里，占全部大陆面积个大约 9% 。人口 15 亿以上，亚洲全部个 40 ％，相当于世界全部个 1/4 ，东亚是世界人口密度最高个地区之一。平均人口密度是 1 平方公里 130 个人，相当于全世界平均个 3 倍。

## 气候
东部沿海荡化季风气候突出，是世界浪顶顶典型个亚热带、温带季风气候区，即东亚季风区，气候湿润温和；西部内陆地区温带大陆性气候典型，属干旱、半干旱气候区；青藏高原地区为高寒气候区。

## 历史
东亚封建社会个历史有2000年，中国汉文化对该个地区个影响深远，日本、朝鲜、越南侪受渠影响。近代之前，中国勒该个地区一直是老大。

## 文化
东亚地区个居民组成以黄种人为主，集中勒沿海平原。主要民族有汉族，大和族，朝鲜族，蒙古族等，立在所谓个汉族当中，还有吴越人、南粤人、闽南人、湖湘人、江右人、江淮人等诸多有显著特色个族群存在。

## 经济
东亚地区个经济立在历史浪占据世界总量个大比例。到近代，有所回落，弗过第二趟世界大战之后，又猛烈蹿升。乃朝，东亚成为欧洲、北美之后世界浪第三个经济繁荣个地区。弗过，个当中也存在朝鲜个种邪气落后个国家。

中国近年经济崛起，东部沿海地区条件优越，人口密集，农业、制造业搭重工业较发达，近年积极发展航运业搭物流业，也是稻、茶叶、蚕丝个重要产区。西部内陆地区条件推板，经济落后、人口稀少；弗过因为草原广阔，畜牧业、畜产品加工搭采矿业发达。

日本经济发达，经济以服务业、航运业、金融业、高科技、科研搭教育为主，弗但是发达国家，而且算得上是世界浪数一数二个经济强国。

韩国、香港搭台湾经济发达，经济、生活水平达到发达国家水平。韩国搭台湾个经济以高科技、科研、重工业搭旅游业为主；香港个经济以服务业、航运业、物流业、金融业搭旅游业为主，近年开始发展高科技、科研搭教育。

澳门经济发展有一定基础，经济以旅游业搭博彩业为主。

蒙古经济落后，经济以畜牧业为主。

要是拏东南亚国家也算进去个说法，经济差异也大来交关。

新加坡经济发达，经济、生活水平达发达国家水平，经济以服务业、航运业、物流业、金融业、科研、旅游业为主，近年积极发展高科技搭教育。

马来西亚搭泰国经济发展有一定基础，经济以旅游业、制造业、农业搭渔业为主，近年积极发展航运业搭物流业。

越南、菲律宾搭印度尼西亚经济比较落后，经济只有旅游业、制造业、农业搭渔业。

缅甸、柬埔寨、老挝搭东帝汶经济落后，缅甸、柬埔寨搭老挝个经济只有旅游业搭农业；东帝汶个经济只有渔业搭石油出口。

文莱经济並弗发达，经济以石油出口搭天然气出口为主，财富搭中东产油国一样，只集中勒少数富裕阶层。
北亚

**北亚**有两个定义。其中一个定义，是指俄罗斯亚洲部分，主要是指西伯利亚、搭阿尔泰山脉以北个地区，占亚洲面积个三分之一。老早也有拿蒙古包括进北亚范围之内个。还一个定义，是指东北亚，即大中华地区再加日本、韩国，甚至蒙古。居是一个商业浪相对东南亚个地理划分。一般来讲，前头一种说法比较普遍。

## 亚俄搭蒙古
北亚地区包括亚俄搭蒙古两个地区。

匈奴民族勒古代建立匈奴王国。匈奴王国之后分裂成北匈奴搭南匈奴。此外，柔然王国也认为是由匈奴民族建立个。居四个国家先后勒蒙古称王称霸。6-13世纪，先后出现突厥王国、薛延陀王国、回纥王国（后来改称回鹘王国）搭黠戛斯王国等国家，称霸中亚搭蒙古。1206年，铁木真统一蒙古，建立北到吉尔吉斯，西到叙利亚，东到太平洋，南到波斯个蒙古帝国。后来子只保住北亚东部；忽必烈拿国名改成元朝，並且称霸中国。勒西伯利亚，则有白帐{术赤王朝}搭蓝帐{术赤王朝}两个蒙古帝国封国；白帐勒14世纪灭脱蓝帐，改称金帐。先后出现过蒙古王国，西伯利亚王国搭土尔扈特王国（俄罗斯个附庸国），但是分别拨后金，俄罗斯搭清朝灭脱。从1771到1911，北亚一直拨俄罗斯，清朝搭后来个中国统治。

勒1911年，俄罗斯策动蒙古独立，蒙古变成伊个附庸国；1915年成为中国自治领；1921年，俄罗斯帮渠独立，蒙古照样又成为渠附庸国；1924年，外蒙古成为苏维埃共和国（蒙古人民共和国）；1990年，蒙古人民共和国放弃社会主义，並且勒1992改国名为蒙古国到乃歇。
内蒙古自治区

**内蒙古自治区**，简称**内蒙古**（蒙古文：），中国北部边疆一个自治区。首府呼和浩特。

## 历史
内蒙古阴山一带远古人类活动，有悠久历史。1973年勒呼和浩特东北发现距今50万年前“大窑文化”发生了勒搭北京周口店北京人同一时期个旧石器时代初期至末期。

春秋战国之前，北方个游牧民族，比如匈奴搭东胡人勒到今朝个内蒙古地区过游牧生活。战国后期，燕国、赵国、秦国领土已经拓展到今朝个内蒙古地区，中原华夏民族开始勒内蒙古南部定居。如赵武灵王勒今呼和浩特托克托县境内建云中城。“赵长城”经过呼和浩特北面个大青山。燕国大将秦开打败东胡之后，建“燕北长城”，勒今内蒙古赤峰市南建右北平部，治所勒宁城。

秦朝修建万里长城，连接前面各国修建个长城，来防御匈奴。内蒙古南部，如云中郡，是边防重镇。而北部塞外主要是匈奴人搭乌桓、鲜卑等东胡人个领地。西汉个辰光，汉武帝打败匈奴，匈奴势力北迁、西迁。整个汉朝搭伊之后个五胡十六国、南北朝时期，南匈奴人搭东胡人逐点逐点搭华夏民族融和，形成今朝汉族个前身。汉朝勒今朝个内蒙古地区设立郡县。如（前127年）西汉设置五原郡,管辖个区域相当于今朝巴彦淖尔盟东部、包头市搭鄂尔多斯市（伊克昭盟）达拉特旗、准格尔旗等地。三国时期著名将领吕布就出生勒搿敦。

隋唐辰光突厥势力勒蒙古高原非常强大。北宋辰光，鲜卑人个一支后裔契丹人创立了辽国，勒今朝内蒙古赤峰市巴林左旗附近建立了蒙古草原浪第一个都城上京。辽拨金灭脱之后，鲜卑人另外一支后裔蒙古人进了搿个地区，成吉思汗建立蒙古帝国。明朝成立后蒙古人势力退回到塞外，内蒙古地区北部是蒙古人北元个疆域，南部是明朝对抗北元个前线。清朝个满族通过联姻或者征服个方式把整个蒙古加进版图。清朝个辰光通常把蒙古以大漠为界，分为“内扎萨克蒙古”搭“外扎萨克蒙古”。其中前面搿个演变成今朝个内蒙古自治区，后面搿个演变成今朝个蒙古国。清朝灭亡之后外蒙古走向独立，而内蒙古一直拨中华民国统治，分为几个省。抗日战争期间，内蒙古一部分地区曾经拨了日本人占领，德王为首个一帮人搭日本人合作，成立“蒙疆联合自治政府”等机构，管理内蒙古地区。

1947年，勒中华人民共和国成立之前，中国共产党就受苏联政策个影响成立了内蒙古自治区，包括当时个察哈尔省、兴安省搭宁夏省、热河省搭绥远省个部分地区。

## 地理
内蒙古自治区是中国第一个实行民族区域自治个自治区（1947年，勒新中国成立之前）。
* 横跨东北、华北、西北（三北），接邻八个省区：黑龙江、吉林、辽宁、河北、山西、陕西、甘肃和宁夏
* 接壤国家：蒙古国和俄罗斯
内蒙古有18个边境口岸，其中满洲里口岸是中国大陆最大个陆路口岸，二连浩特是对蒙古国最大个边境口岸。
* 主要城市：呼和浩特、包头、鄂尔多斯、乌兰察布、赤峰、呼伦贝尔搭乌海

## 行政区划
现在有9地级市，3盟，一龙总21市辖区，11县级市，17县，49旗，3自治旗。*参见：[[内蒙古行政区划]]*

地级行政区共计12个，即9个地级市和3个盟。

**9个[[地级市]]**：
* 呼和浩特市（自治区首府）
* 包头市
* 乌海市
* 赤峰市
* 通辽市
* 鄂尔多斯市
* 呼伦贝尔市
* 巴彦淖尔市
* 乌兰察布市

**3个[[盟]]**：
* 锡林郭勒盟
* 阿拉善盟
* 兴安盟

**11个[[县级市]]**：
* 阿尔山市（兴安盟）
* 额尔古纳市（呼伦贝尔市）
* 二连浩特市（锡林郭勒盟）
* 丰镇市（乌兰察布市）
* 根河市（呼伦贝尔市）
* 霍林郭勒市（通辽市）
* 满洲里市（呼伦贝尔市）
* 乌兰浩特市（兴安盟）
* 锡林浩特市（锡林郭勒盟）
* 牙克石市（呼伦贝尔市）
* 扎兰屯市（呼伦贝尔市）

## 经济
* 内蒙古优势产业：能源、化工、冶金、装备制造、农畜产品加工、高新技术

* 呼和浩特、包头、鄂尔多斯三市GDP占全自治区的51.8%

* 2007年全区GDP达到6018.8亿元，经济总规模跃居全国第16位

* 2007年人均GDP达到3339美元，成为中西部首个迈过3000美元门槛的省份，位居全国第8位。

### 经济发展优势
* 资源优势：资源丰富，储量大开发条件好。 
* 地理优势：边境口岸多，搭京津、东北、西北经济技术合作关系密切。 
* 地广人稀：方便收缩生产力布局，劳动力朝城镇转移，恢复、保护生态环境。
* 酒泉卫星发射中心 在阿拉善盟额济纳旗境内

### 资源和物产
草原、森林搭人均耕地面积居全国第一，稀土储量居世界首位

内蒙古是中国最大个草原牧区，畜牧业发达，通辽地区号称“肥牛之乡”，其活牛存栏量120万头，其中供应香港个科尔沁种西门塔尔牛是通辽肥牛当中个上品。

## 人口资料
内蒙古自治区蒙古族人口已经远远超过蒙古国（外蒙古）个蒙古族人口总数（大约匝250万）。

以汉族为主体（1847万，占79%），其次是蒙古族（400万，占17%），还有满（50万）、回（21万）、达斡尔（7.7万）、鄂温克（2.6万）、朝鲜（2.2万）、俄罗斯（5020人）、鄂伦春（3573人）、锡伯（3023人）等49个民族。

## 文化

全区一龙总有1个国家重点风景名胜区、1个国家历史文化名城、36个全国重点文物保护单位

国家重点风景名胜区：
扎兰屯

国家历史文化名城：
呼和浩特

## 旅游
* 成吉思汗陵
* 大兴安岭

## 教育

* 内蒙古大学
* 内蒙古民族大学
* 内蒙古工业大学
* 内蒙古农业大学
* 内蒙古师范大学
* 内蒙古科技大学
* 内蒙古医学院
* 内蒙古财经学院
* 赤峰学院
* 呼伦贝尔学院
* 乌兰察布职业学院
* 集宁教育学院

## 蛮有影响个学者
* 李博
* 旭日干

## 建国之后主要领导人
* 区委书记
** 乌兰夫
** 解学恭
** 尤太忠
** 周惠
** 张曙光
** 王群
** 刘明祖
** 储波
* 主席
** 乌兰夫
** 滕海清
** 尤太忠
** 孔飞
** 布赫
** 乌力吉
** 云布龙
** 乌云其木格
** 杨晶

## 外部链接
* 内蒙古政府官方网站
中华人民共和国

**中华人民共和国**是亚洲东部个一个国家、勒到太平洋西岸，陆上从东北到西南分别搭亚洲十几个国家接壤，海上从东部到南部分别隔黄海、东海、南海搭朝鲜半岛、日本列岛、东南亚隔海相望，首都北京。中华人民共和国目前直接管辖中国22个省、5个少数民族自治区搭4个直辖市，外加对2个特别行政区行使国防搭外交主权；国土总面积大约963.4057万平方千米，仅次于俄罗斯、加拿大，居世界第三，陆地总面积约945万平方千米，仅次于俄罗斯，列世界第二；人口超过13亿，是世界上人口最多个国家，占全球人口个五分之一。

## 历史
*参见：[[中国历史]]、[[中华人民共和国历史]]、[[香港历史]]、[[澳门历史]]。*

1949年10月1号，来勒北京天安门城楼，毛泽东宣布中华人民共和国成立。1950年代，开始搭苏联保持亲密关系，并且参加朝鲜战争。1953年，签署停战协议。之后进入社会主义改造阶段，拿老早个经济模式国有化，开始农业合作社建设。到1950年代末，开始大跃进。1960年代初，发生三年自然灾害，1966-1976年，发生文化大革命。1976年，毛泽东死脱，之后发生粉碎四人帮活动。1978年，来勒邓小平个决策下，开始改革开放，经济迅速发展。1980年代，开放深圳等特区，1990年代，开始开放上海个浦东新区。1990年代末，经济转型，2000年之后，经济实力愈发增强。来勒国际高头个地位也逐步提升。

## 地理
*参见：[[中国地理]]*

## 行政区划
*也好看看：[[中国行政区划]]、[[中华人民共和国行政区划]]*

### 省级行政单位搭主要城市列表
*括号里向为简称或者别称*

23个省
* 河北省（冀）、山西省（晋）
* 辽宁省（辽）、吉林省（吉）、黑龙江省（黑）
* 江苏省（苏）、浙江省（浙）、安徽省（皖）、福建省（闽）、江西省（赣）、山东省（鲁）
* 河南省（豫）、湖北省（鄂）、湖南省（湘）、广东省（粤）、台湾省（台，朆实际统治）、 海南省（琼）
* 四川省（川、蜀）、贵州省（黔、贵）、云南省（滇、云）
* 陕西省（陕、秦）、甘肃省（甘、陇）、青海省（青）

4个直辖市：
* 上海市（沪或申）
* 北京市（京）
* 天津市（津）
* 重庆市（渝）

5个自治区：
* 内蒙古自治区（内蒙古或蒙）
* 广西壮族自治区（桂）
* 西藏自治区（藏）
* 宁夏回族自治区（宁）
* 新疆维吾尔自治区（新）

2个特别行政区：
* 澳门特别行政区（澳）
* 香港特别行政区（港）

特大城市：上海、北京、广州 （穗）、西安、深圳、武汉（汉）、重庆（渝） 、天津 、沈阳、成都、哈尔滨 、大连、香港、厦门、台北（朆实际统治）

## 政治
*参见：[[中国政治]]、[[台湾问题]]*

## 国防
*参见：[[中华人民共和国军事]]*、*[[中国人民解放军]]*

## 人口
*参见：[[中国人口]]*
中华人民共和国是世界第二大人口国，据统计，2023年9月有14.6408亿人，其中男性有近7.6013亿人。

## 宗教
参见：*[[中国宗教]]*

认可个宗教包括佛教、道教、基督教、天主教替伊斯兰教。个当中，佛教替道教主要立在东南部地区流行。基督教立在东南沿海替黄泛区有交关信徒。天主教立在江南、河北、山西信徒比较多。伊斯兰教全国流行，尤其是西北面个宁夏、甘肃、青海替新疆，侪有老多穆斯林。此外，河南也有一百多万穆斯林。乃朝生育率惊人。

## 外部链接

* 中华人民共和国中央人民政府门户网站
* 中国网——国务院新闻办公室
富士山

****是日本顶高峰，个咾也是日本个象征。日本有得交关地名、甚至于建筑物名叫“富士见”，意思里是当地好看得着富士山。

伊是一座活火山，也有人讲伊是一座休眠火山。

富士山大概处于日本静冈县搭仔山梨县交界线上向，在拉日本个中部地区。富士山山麓近边有得交关风景名胜，每年——尤其是夏天介——有得海海会会观光人客去孛相，譬方登山、照相咾啥；还有得滑雪场好滑雪。
东京都

**东京都**是日本个一级行政区。行政浪包括23个区（即市区定义下头所指个“东京”）、多摩地方、伊豆群岛、小笠原群岛等地区。日本个皇宫来拉东京个千代田区。以東京都為核心个日本首都圈（東京都會區），有人口逾3千6百萬，是世界第一大都會區。
爱媛县

**爱媛县**（），是日本四国岛西北面一隻县，县厅勒拉松山市，辖区范围相当于令制国个伊予国。爱媛县通常好分成功东予、中予、南予三隻地区。
世界地理索引

该是世界上个国家搭地区介个表格。该里话个国家搭地区介，除了国际上广泛承认个国家之外，拨国际社会无没普遍承认个国家，还有海外殖民地格当，统算拢个。

## 按英文字母排序个列表

### A

### B

### C

### D

### E

### F

### G

### H

### I

### J

### K

### L

### M

### N

### O

### P

### Q

### R

### S

### T

### U

### V

### W

### Y

### Z

## 按大洲排序个列表

### 非洲
<span style="color:Darkgreen;">非洲</span>

### 美洲

### 南极洲

### 亚洲
<span style="color:Darkgreen;">亚洲</span>

### 欧洲
<span style="color:Darkgreen;">欧洲</span>

### 大洋洲

## 参考文献

* Geographica-The Complete Illustrated World Reference (1999), Random House Australia/Periplus, ISBN 962-593-622-X
* Financial Times World Desk Reference, 5th Edition (2003), Dorling Kindersley, UK , ISBN 0-7513-4889-9
* World Fact Book by CIA 
* 中华民国外交部，世界各国與地区资讯 
* （中华民国）中华邮政-国外邮政国名/地区名中英文对照表 
* 中华人民共和国外交部，国家和地区
* 香港邮政 - 邮政指南 附录：海外邮政—运送目个地个服务资料  国家地区名称與中国大陆用词大同小异
嫦娥奔月

**嫦蛾奔月**是中国古典传说。传说勒拉远古辰光，天浪向有十只太阳。大力士英雄后羿射脱仔九只太阳，第十只太阳吓来拉，只好乖乖听话，按时起落，造福人民。

后来，后羿寻着嫦娥做娘子。

有一天，后羿得着一包弗死药，只要吃下去弗死药，就会得成仙升天。后羿回转去仔就拿弗死药交拨拉嫦娥。

哪里晓得，后羿个徒弟蓬蒙想要偷吃弗死药，渠趁后羿出门个辰光偷偷里爬进嫦娥个房间，逼渠拿弗死药交出来。嫦娥弗肯，就拿弗死药侪吃下去，咯老就变成仔仙女，一脚飞到月宫(月亮)里向。
后羿

**羿**ni3或者**后羿**是传说当中夏代部落东夷族有窮氏個头头，擅长射箭。伊推翻夏代统治，不过后来为仔弗擅长治理，畀在拉明氏寒浞杀脱哉。

另外，传说里向还有一個后羿，是尧辰光個一個壮士。居個两家头常庄畀混为一谈。因为伊俚儕是传说里向個人，外加伊俚生活個夏朝还呒拨文字，個咾至今也弗好确定或者证实伊俚两家头個关係。

## 后羿射日

传说尧辰光，“十日並出，焦禾稼，杀草木，而民無所食”（《淮南子》），**[[后羿]]**射脱其中九只太阳，为民除害。

也有说法话，射太阳個人叫**平羿**，夏时個后羿为有窮氏国君，因为善於射箭，自比平羿，所以叫后羿。“后羿”個说法符合夏朝辰光称呼国君为“后-”個习惯。
舟山市

**舟山市**（吴语宁波言话：）是中华人民共和国浙江省下头个一个地级市。

## 地理
位置来得长江、钱塘江、甬江三江口外向东海洋面里。全市躉注算带拢岛屿有得1,391个，其中本岛舟山岛是中国第四大岛。别样个大眼岛屿还有得岱山、六横、衢山、泗礁、金塘格当。

## 历史

新石器时代辰光，舟山该里人类活动个迹象有的嘞。搭中国唐朝个玄宗皇帝开元辰光，舟山群岛亗第一个头县政府成立嘞，名字讴仔翁山县，长庆年间到撤消了。宋朝辰光讴昌国县，元朝辰光搭其升格搭昌国州的，朱元璋皇帝当上伊上，独怕沿海兀亗老百姓里通外国呫卜，格么昌国州拨伊撤消了嘞，老百姓统拨伊别勒浙江大陆亗嘞。伊直搭清朝康熙皇帝辰光，还备台湾个郑成功拨伊打倒嘞，箇咾政府搭舟山群岛县政府亦砌仔一个，名字讴定海县。
头一趟鸦片战争辰光，英国人搭舟山打进勒眼，还备舟山特别个地理位置，道光廿一年（1841年），舟山升格为定海直隶厅，辛亥革命到伊到，亦恢复成定海县嘞。1987年，舟山市成立的嘞。

## 行政区划
舟山市是1987年1月经国务院批准该个唯一个省辖海岛港口旅游城市，阿是全国唯一个以群岛组成该个海上城市。舟山本岛为全国第四大岛，面积为502平方公里，是舟山市人口个主要集聚地搭政治、经济、文化中心介。

根据2010年第六次人口普查，舟山常驻人口有112.13万，人口密度是每平方公里813.69，户籍人口一共有967710个人。
舟山市面积1440平方千米，人口1121261人。2个市辖区、2个县辖当。
定海区面积568.8平方公里，人口46.42万人，岛屿127个。邮便号头316000。区人民政府驻昌国路60号　
普陀区面积458.6平方千米，人口37.88万人，岛屿454个。邮便号头316100。区人民政府驻沈家门街道北安路255号。
岱山县面积326.83平方千米，人口20.22万人，岛屿404个。邮便号头316200。县人民政府驻高亭镇人民路88号。
嵊泗县面积86平方千米，人口7.61万人，岛屿404个。邮便号头202450。县人民政府驻菜园镇沙河路388号。
## 经济
抲鱼搭晒盐介，是舟山市个传统行业。刚即，搭海洋介有关了个加工业，已经放命介发达当。

## 旅游
普陀山风景区搭嵊泗列岛风景区介是国家级吙风景名胜区，岱山搭桃花介是浙江省级吙风景名胜区。

## 交通
海运：是传统对外个交通渠道，有定海、沈家门、高亭、泗礁该几个港口。 
公路：舟山市里向个路统修勒蛮方便个，如果要开车搭外头去可以通过舟山跨海大桥开出去。
航空：有舟山普陀山机场该一个民用机场，来勒朱家尖岛上头，来岱山岛还有一个军用机场，是以前国民政府造个。

## 资源
舟山有得渔业、港口、旅游三大优势。舟山是中国顶大个海水产品生产、加工、销售基地，一到头有“中国渔都”个美称个。舟山港湾委实多猛，航道纵横，水深浪平，是中国屈指可数个天然货深水良港。舟山保存好猛个海岛自然景色，丰富和旅游资源蕴育该，一上即已开辟该个二个国家级搭二个省级旅游风景区介，1999年游客量397.48万人次。耕地吨咀（ten-tsyu|总共）面积1.9万公顷，里向水田1.19万公顷，旱地0.71万公顷。林地吨咀面积5.59万公顷。 
舟山一到头有“东海鱼仓”搭“祖国渔都”介个美称。还备（wah-bei|因为）附近海域自然环境优越猛，饵料邪气丰富，搭习性各样个鱼虾洄游、栖息、繁殖搭生长创造仔交关好个条件。吨咀有得海洋生物1163种，按类别介分分：有得浮游植物91种、浮游动物103种、底栖动物480种、底栖植物131种、游泳动物358种。捕捞个主要品种有带鱼、鳓鱼、马鲛鱼、海鳗、鲐鱼、马面鱼、石斑鱼、梭子蟹、虾类啊啥西40多升种类。 
海洋矿产资源好分成三大类：一是滨海砂矿；二是海底石油搭天然气介；三是海底多金属结核搭多金属软泥介。东海首先发现并进入商业化开发个是平湖油气田，搭岱山岛东南方向介有得302公里，总面积大陈模240平方公里。探明该个储量为：天然气108亿立方米,凝析油177万吨，轻质原油1078万吨。
## 教育
### 本科院校
* 浙江海洋学院
### 专科院校
*重点中学：舟山中学、普陀中学、岱山中学、嵊泗中学、舟山二中、定海一中、南海实验学校高中部
*普通中学：定海二中、定海三中、定海四中、定海五中、定海六中、东海中学、普陀二中、普陀三中、高亭中学、东沙中学、大衢中学、金塘中学、海星中学、菜园中学

## 民系
90%以上老底子是宁波介移民来该个，是古代汉族搭河姆渡越族介个混血。现代汉族个江浙民系（吴越民系）。

## 闲话
属于吴语太湖片甬江小片，搭宁波市区闲话介基本高头介做样个。

## 文化搭人物
* 金维映 
* 张阿英 
* 乔石 
* 三毛 
* 董浩云 
* 董建华

得天独厚个渔港景资源，孕育仔舟山特色鲜明个海洋文化，比方底蕴深猛个海洋佛教文化，历史长猛个海洋文化、浓郁粗犷个海洋民俗文化、瑰丽奇秀个海洋景观文化、闯荡四海个海洋商贸文化、鱼水情深个千岛“双拥”文化格所。舟山海洋文化搭内陆农耕文化介吲吤哩（yin-kah-li|分明、很）各样，其个根来得海洋里，特色来得海洋文化中央哈。
搭历史高头介相，舟山海洋文化源远流长。老早百年来得新石器时家，人类就来得樵山渔海，生息繁衍该嘞。定海马岙镇该向发现的个拨人家称为“千岛第一村”个唐家墩遗址群，是舟山群岛堂眼发现该个规模顶大货原始村落，距今大陈模有得6000年历史。
该两年舟山发展海洋文化方面作勒交关多有益吙尝试，比方举办国际沙雕节、开发桃花岛武侠文化、发展休闲渔业、举办国际国内运动赛事啊啥西。舟山钟灵毓秀、人杰地灵，是原全国人大委员长乔石、香港特首董建华、原全国政协副主席安子介啊啥西一大摙国内外著名吙人士个故乡。
舟山阿是阿拉省著名个侨乡，据统计有得10万多升舟山人侨居勒海外u-sei（地方），分布仔世界38个国家搭地区介，阿是全国搭台湾去该人顶多个地区之一（2万多人）。多猛舟山籍港澳台侨胞搭海外人士介森三为舟山个建设发展作仔箇贡献，拨伊授予勒舟山市荣誉市民称号：舟山舰全体官兵、大森信吾（日本）、董建华、许克勤、方新道、董建成、铃木升（日本）、杨永曼、王福元、王惠成、王惠、性海法师、洪才贤、郑秀菊。
## 参考资料
透镜

**球面镜**个镜面是球面个一部分。球面镜有两种：用球个内表面作镜面个叫**凹面镜**；用球个外表面作镜面个叫**凸面镜**。勿管是凹面镜还是凸面镜，渠拉对光个反射侪遵循光个反射定律。
## 球面镜个焦点
所有个球面镜侪有得焦点。凹面镜个焦点来通过球心个直射光线高头，焦点到通过球心直射光线入射点距离=球面半径-球面半径/根号2。
吴

**吴**有弗罢一种意思，侬要寻个阿是:
* 闲话浪
**吴语，汉藏语系个一只分支
**吴音，日本汉字发音
* 历史浪
**春秋时代辰光个吴国 (春秋)
**汉朝辰光个吴国
**三国辰光个吳國
**吴越国
**元末张士诚勒苏州建立个政权
* 地理浪
**吴越地区
**东吴
**吴郡
*人个姓吴 (姓)
*勒>等辞典工具书里向个吴 (解释)
吴越地区

**吴越地区**，也叫江浙地区。在拉长江下游，主要在拉长江南许，有常时江南也是指迭个一块地域。历史浪几经变迁，但总归依靠吴语只家生交流，吴越地区乃歇也有处叫“讲吴语（吴越语）个地区” 徽语包属问题，请看吴语。

## 地理概念
弗同个时期，吴越个概念也是有着眼变化个。在拉老早个春秋搭秦汉伊歇，**吴越**个地理范围一般搭江东重合；另一方面，闽地伊歇辰光常庄也是划入吴越个范围里向。但不过，到吴越国朝后，以及宋朝辰光两浙路搭江南东路个行政区划定型，吴越个范围也逐眼定落来哉。

吴越地区一般性包括整只浙江省搭上海市，还有江苏省南部讲吴语个地区，主要是苏锡常地区。除脱常州之外，大部分侪在拉五代十国辰光是吴越国个国土管辖范围，好讲是吴越个核心地区。此外，江西省个上饶地区、福建省个西北部搭仔老早属江南东路个安徽省长江以南个地区在拉历史浪也曾经受着过仔吴越文化个影响，属于广义浪向个吴越。

南京尽管也属于江南东路，弗过作为当今顶大个淮语城市，已经弗属于吴越个范畴哉。长江以北个启东、海门等地也讲吴语。属于难以推定个范围。

## 历史浪
吴越地区古代长期侪在拉一只文化区里向。经历仔先秦辰光个吴国、越国搭楚国、统一个秦汉、三国个东吴、两晋还有南朝、统一个隋唐、 五代辰光个吴越国、宋朝江南东路搭两浙路、元朝江浙行省等，江浙人还一淘创造仔辉煌个吴越文化，拿江南建设成东亚中国浪向顶繁华个地区。

吴越地区在拉历史浪长期属于同一个政区管辖。秦时属于会稽郡（治吴县）搭鄣郡（汉时改为丹阳郡）。朝后因为人口增长，到东汉个辰光拿原来个会稽郡拆分为吴郡搭会稽郡，分别治吴（苏州）跟山阴（绍兴）。东吴个辰光又设立仔吴兴郡（治今湖州）。乃么吴郡、会稽郡搭吴兴郡合称“三吴”。贞观时里，天下分成功仔十道，吴越地区划归江南道。开元年间因为江南道辖区忒大，划分在拉江南东道，江南西道还有黔中道，吴越地区搭福建地区同属江南东道；朝后貤拆分成功浙江东道搭浙江西道。五代十国是吴越国统治两浙地区。宋灭脱仔吴越以后，在拉吴越国个土地浪设立两浙路，南宋个辰光分置成功两浙东路搭两浙西路。蒙元辰光，置立仔江浙行省。明朝时里，江浙行省个苏南皖南部分划畀拉南直隶，长落来各府置立浙江省。

## 文化传统
吴语是吴越地区个通用语言。吴越地区自古文化发达，历史浪文化灿烂，人才辈出，产生仔大量个名士大儒。江浙民风细腻，温润，灵秀，是历史浪有名个才子佳人产地，也从来一向是经济搭文化侪交关发达个地区。

吴越地区个民众多笃信佛教，自古就有“东南佛国”个美誉。个咾，吴越地区名山宝刹也交关多，比较有名个寺庙有杭州个灵隐寺、苏州个寒山寺搭仔西园寺、湖州个法华寺、常州个天宁寺咾啥。四大佛山当中个普陀山也在拉吴越地区个舟山。

上古个吴越地区，“断发文身、鱼食饭稻”，刚猛尚武。隋唐以来，吴越地区个民风由尚武转向仔崇文。吴越自古文人辈出，是古代状元搭进士产生顶多个地方，也是今朝出产两院院士顶多个场许。

## 文化遗产
* 评弹
* 昆曲
* 越剧
* 苏州园林
* 江南水乡
* 江南丝竹
* 吴歌

## 内部链接
* 江苏: 具体是江苏长江南面个苏州、无锡、常州搭镇江南京个吴语部分。
* 上海：全境
* 浙江：全境
* 安徽：南面个泾县、徽州等地
* 江西：东面个上饶地区
* 福建：浦城

## 注解搭参考资料
台州中学

**台州中学**来浙江临海个北山路。老法头里是清朝同治六年（1867年）办起来个“三台书院”（最早也讲广文书院），光绪廿八年（1902年）秋场里勒，台州个太守徐承礼奉诏令拿渠名字改成“三台中学堂”，1907年勒透学堂名字咦改成“官立台州府中学堂”，民国元年（1912年）咦畀伊改成“浙江省第六中学校”(学校便学堂)，1937年名字咦换成“浙江省台州中学”，1956年咦改“临海第一中学”爻，1981年勒确定成浙江省首批办起呒泽个十八透重点中学之一，1985年名字改转“浙江省台州中学”。1996年4月确认渠勒浙江省一级重点中学，1998年教育部确认渠全国现代教育技术实验学堂。

来台州中学历史里向，朱自清、郑振铎教过书，柔石、尉健行、朱洗侪是校友。台州中学个校训讲“求真、务实、敬业、乐群”，现任校长是施小森。
柯城区

**柯城区**是衢州市市区同政府所在地。著名个围棋发祥地烂柯山就立勒柯城区石室乡，再么就是全国仅有个两座孔氏家庙之一——孔氏南宗家庙立勒市区新桥街，每年统会有祭孔仪式立勒居里举行。
衢江区

**衢江区**是中国浙江省衢州市个一个区。老早叫衢县，2001年个辰光撤销衢县，设立衢江区。
江山市

**江山市**，是浙江省辖县级市，由衢州市代管，来勒浙闽赣三省交界处，是浙江省个西南部门户、钱塘江源头之一。
## 外部链接

*
龙游县

__NOTOC__

**龙游县**是中国浙江省衢州市下辖个一个县。面积1138.7平方千米，人口41万(2001)。邮政编码324400。县人民政府驻龙游镇太平西路2号。

龙游是老早姑篾国个都城。老早个龙游人邪气会得做生意，是中国十大商帮个其中一个，有“遍地龙游”之称。

## 行政区划
下辖6个镇、6个乡、1个民族乡，2个街道办事处、431个行政村：
*镇：湖镇镇、溪口镇、横山镇、塔石镇、詹家镇、小南海镇。
*乡：庙下乡、石佛乡、模环乡、罗家乡、社阳乡、大街乡。
*民族乡：沐尘畲族乡。
*街道办事处：东华街道办事处、龙洲街道办事处。
## 交通
*浙赣铁路。
*320国道、46省道、21省道。
*杭金衢高速公路。
*杭千景高速公路龙游支线。
## 经济
龙游个私营企业相对来讲比较发达，支柱产业是造纸，是国家级特种纸基地。龙游特产有毛竹、竹笋、莲子、发糕、米酒咾啥。
## 文化旅游
*龙游石窟
*浙西大竹海
*三门源明清民居
*白佛岩瀑布
*湖镇三叠岩
*火山颈
*鸡鸣山 龙游民居苑

## 特色小吃
*龙游发糕 青糕
*龙游小辣椒
*豆豉
*清明果 油煎果
*葱饼 干菜饼
*鸡蛋糕
*馒头
*豆腐圆子
*肉圆
*米糊
*猪肠
*千层糕
*粉干(龙游个粉干搭别荡个两样个)
*手工面

## 参考
**2005年12月23号，龙游县人民政府《关于调整龙游县部分乡镇行政区划的通知》（龙政发[2005]55号）*
常山县

**常山**是衢州市下底一个县，立勒衢州市西面，东、西、南、北分别同衢江区、江西省、江山市、开化县隔近。居个县盛产水果，常山胡柚驰名中外。
联合国安全理事会

**联合国安全理事会**（简称**联合国安理会**、**安理会**，；；；；）是联合国里向顶顶重要个机构，负责国际间个和平搭仔安全个维持。根据《联合国宪章》，安理会搭别个联合国机构各样，其个决定相关成员国必须遵守与执行。联合国安理会个首次会议来1946年1月17日召开，安理会做出个决定拨称为联合国安全理事会决议。

## 成员
安理会常任理事国有5个，其拉是第二次世界大战个5个战胜国：美国、苏联、英国、中国搭法国。；1991年苏联解体仔，苏联勒安理会个席位则由俄罗斯联邦接替。

除落常任理事国以外，安理会组成成员还有非常任理事国，非常任理事国原有6个，1966年开始，非常任理事国个名额加到10个。非常任理事国由联合国大会选出，任期2年，每年换选5个，新个非常任理事国勒每年个1月1号上任。成员国由各地区首先选出，乃末由联合国大会确认。非洲、亚洲、拉丁美洲搭西欧各有2个名额，东欧有1个名额，阿拉伯国家1个名额两届交替从亚洲或非洲个阿拉伯国家当中选出来。

安理会成员国必须有一名代表常驻联合国，乃末确保安理会好勒随便啥时候召开会议。该个规定是从国际联盟个失败教训里向总结来个，因为国际联盟就是为仔弗来三快速对危机作出反应败脱个。

安理会个任何决议要至少9张赞成票。随便罗里一个常任理事国个反对（即否决票）侪会叫一只议案呒处通过，即使该议案获得仔足够个票数。尚况弃权弗会拨视作是否决。

勒安理会认为必要个辰光，联合国个其他成员国也好参加安理会讨论。近个几年安理会勒该个政策浪蛮宽松个，交关多国家侪好参与讨论。

### 常任理事国
* 大不列顛及北爱尔兰联合王国(英国)
* 法兰西共和国(法国)
* 俄罗斯联邦(俄国)——1991年前是苏维埃社会主义共和国联邦(苏联)。苏维埃社会主义共和国联邦是联合国的创始成员，从1945年10月24日起就是会员国。俄罗斯联邦总统鲍里斯·叶利钦在1991年12月24日的信中通知秘书长，俄罗斯联邦在独立国家联合体11个成员国的支持下，继承苏联在安全理事会和联合国所有其他机关的成员资格。
* 美利坚合众国(美国)
* 中华人民共和国(中国)——1971年为台湾当局，中国是联合国的创始成员，於内战后退守台湾。於1971年时联合国通过联合国大会2758号決议，中华人民共和国取代台湾当局成为联合国的成员及常任理事国。

### 非常任理事国
{| class="wikitable"  

下头该眼国家，从联合国成立搭刚即从来也无没做安全理事会个成员国过：

阿富汗 、阿尔巴尼亚、安道尔、安提瓜和巴布达、亚美尼亚、阿塞拜疆、巴哈马、巴巴多斯、伯利兹、不丹、波斯尼亚和黑塞哥维那、文莱达鲁萨兰国、柬埔寨、中非共和国、乍得、科摩罗、克罗地亚、塞浦路斯、朝鲜民主主义人民共和国、多米尼克、多米尼加共和国、萨尔瓦多、赤道几内亚、厄立特里亚、爱沙尼亚、斐济、格鲁吉亚、格林纳达、危地马拉、海地、冰岛、以色列、哈萨克斯坦、基里巴斯共和国、吉尔吉斯斯坦、老挝人民民主共和国、拉脱维亚、莱索托、列支敦士登、立陶宛、卢森堡、马拉维、马尔代夫、马绍尔群岛、密克罗尼西亚联邦、摩纳哥、蒙古、莫桑比克、缅甸、瑙鲁、帕劳、巴布亚新几内亚、摩尔多瓦共和国、圣基茨和尼维斯、圣卢西亚、圣文森特和格林纳丁斯、萨摩亚、圣马力诺、圣多美和普林西比、沙特阿拉伯、塞舌尔、所罗门群岛、苏里南、斯威士兰、瑞士、塔吉克斯坦、前南斯拉夫的马其顿共和国、东帝汶、汤加、土库曼斯坦、图瓦卢、乌兹别克斯坦、瓦努阿图、越南、黑山

## 参见
* 联合国
* 联合国成员国列表
* 联合国机构
* 联合国安全理事会决议

* 联合国大会
* 联合国经济及社会理事会
* 联合国托管理事会
* 联合国秘书处
* 国际法庭

## 外部链接

* 联合国安理会
* 安理会否决权使用情况统计
衢州

**衢州市**（衢州话：）是中华人民共和国浙江省下底个一个地级市，简称柯。立勒浙江省个顶西面，衢江（钱塘江上游段）沿岸，浙赣线（沪昆线浙江段）上头。省内同金华、杭州、丽水三市隔近，省外同安徽、江西、福建三省交界，地理位置交关要紧，历来是兵家必争之地。

## 历史
衢州个节是中国历史文化名城之一。

东汉年间置新安县，晋朝改信安县；唐朝改西安县；1949年，立老早衢县县城设衢州市；1985年5月，国务院批准撤销金华地区建制，衢州升为省辖市、辖4县1市1区；2001年撤销衢县，设立衢江区。

## 行政区划
现辖2市辖区，1县级市，3县。
* 市辖区：柯城、衢江。
* 县级市：江山。
* 县：龙游、常山、开化。

## 地理
衢州市立勒金衢盆地个西面，南、北、西面统是丘陵，中央同东面是平原。

## 方言
衢州地区个方言统算是吴语（弗过也有别样个说话，比方讲客家话、畲话、福建话、江西话，个星说话基本高头是老早个移民带来个），其中衢州跟龙游方言属于吴语金衢片，江山、常山、开化个方言属于吴语上丽片上山小片。

衢州话；江山话；常山话、龙游话、衢江话、开化话。

## 交通
衢州素有四省通衢之称。
*浙赣铁路（沪昆铁路）
*沪昆高速铁路
*杭衢高速铁路
*衢九铁路
*衢宁铁路
*衢丽铁路
*杭金衢高速公路
*杭新景高速公路
*黄衢南高速公路
*龙丽温高速公路
*衢州机场
*衢州港

## 经济
衢州是个工业城市，衢州化学工业公司是全省最大个化工企业。
衢州地区盛产毛竹，特色农业较为发达。

## 物产
*矿藏有煤、铁、石灰石、大理石等，储量居全省之首；
*农产水稻、油菜籽、衢橘、柚、茶叶、乌桕等；
*土特产有衢红橘、山辣椒、常山雅菇、冬笋、蜡纸、开化“龙顶茶”、江山“绿牡丹”、莹白瓷、香肠、猴头补酒等。

## 名胜古迹
*南宗孔氏家庙
*烂柯山
*古田山
*钱江源国家森林公园
*仙霞关
*龙游石窟
*江郎山

## 外部链接
*衢州政务网  
*衢州日报
开化县

开化是衢州市下底个一个县，立勒衢州地区个西北角落头，生态环境交关赞，是钱塘江个源头。
县内有钱江源国家森林公园；还有物种丰富、古木参天个古田山国家级自然保护区。
烂柯山

烂柯山，立勒衢州市郊15公里个石室乡，也叫石室山、石桥山。柯，是斧头柄个意思，“烂柯”居个名称个由来，要从一个古老个传说话开来。 

民国《县志》上头讲：《遗愁集》记载，晋代有个名叫王质个樵夫，一日上山砍柴走勒一个石室中，看见两个老人家坐勒里头着围棋，渠就走上去立勒边央看。老人家担渠一枚枣核样个物事，含勒嘴巴里来肚皮弗饿么嘴巴也弗燥。一局还朆着完，王质车过头来一看，发现砍柴用个斧头柄亦讲烂掉去啦。王质豪扫落山归去，哪晓着屋里向面目全非，老早个父老乡亲老就弗在凡间。问来讲，亦讲两代过去，从此以后就有了“烂柯棋根”之说。弗过据晋虞喜《志林》记载，王质立石室看见个着棋个人，弗是两个老人家，而是两个麻头鬼。 

还有一种讲法是郦道元个《水经注》中记载王质砍柴到石室中，并弗是看童子着棋，而是听四个细伢儿弹琴唱歌，一个心思。结果连斧头柄笃烂掉去了。 

反正就是讲，居是一个交关古老个老古话，有关樵人进山、看仙人对奕。斧柄烂尽个情节，流传甚广，以烂柯山遗迹自称者，全国各地并弗少见。弗过衢州烂柯山，是唯一让我拉国家道教个道书列为“洞天福地”跟“青霞第八洞天”个。啥哩是“洞天福地”来？就是讲道教传说中神仙居住个名山胜境。唐代杜光庭《洞天福地岳读名山记》一书中记载，全国有“十大洞天”、“三十六小洞天”跟“七十二福地”。才会大家一致公认，衢州弗仅是烂柯山的发源地，而且还是中国围棋个棋根之乡。“烂柯”个典故，也老早就盛传棋界，久负胜名。 

关于烂柯山个传说，古书上头个记载比较简单，流传勒当地个民间传说，就交关详尽生动，引人入胜。讲是立勒老早，衢州府有户人家，全家三口人，一个瞎子嬷嬷跟孙子、孙囡儿。因家境贫寒，靠孙王质上山砍柴立个里维持生活。有一日，有两个过路人经过王质个屋门口，肚皮交关，就向瞎嬷嬷借灶烧饭。弗过，王质砍柴朆归来，屋里头呒柴。过路客讲弗打紧个，其中一个人索性拿腿骨扦了灶头里当柴烧。二个好佬烧了一锅面，一家吃了一碗，留落来一大碗当作酬谢就告辞转去。王质砍柴转来，看见桌子上有一大碗面，抱牢来就开始吃。渠讲渠从过来朆吃过个恁好吃个面，就问嬷嬷是啥荡户弄来个。嬷嬷一五一十个拿事体原原本本讲了一卯凑。王质听个云里雾里，就立居个时候渠发现自家屋里个桌子、板凳个腿骨统让烧焦掉啦，顿时心旺起来，拿了一把斧头蹩出去。一蹩蹩到城南一座山上，也弗见踪影，就看见有两个人立勒洞里头着棋。王质本来就是个棋迷，看见渠拉两个人着棋着笃兴，就用斧头柄往地上头一垫，坐勒边央看棋。个两个人一边着棋一边立个里吃桃，还掰了半个桃担来王质，王质边吃边看，还朆讲吃完，掼勒地上头个桃核亦讲发芽长成桃树。居个时光，两个老人家同渠讲：“侬还勿好转去，看侬个斧头柄笃烂掉了呢。”王质往地上头一看，吓着一记，豪扫落山归去，弗过归去个路统变掉去啦。渠边走边问，好弗容易走到城里，弗过连自家屋里笃寻弗着，各么渠就去问隔壁邻舍儿，才晓着嬷嬷死掉亦讲好几百年，后代玄孙个胡子笃亦讲花白啦。渠感叹道：“山中方一日，世上几千年！”。滩头里头个掰两个闸面条、着棋个人，一个是铁拐李，还有一个就是吕洞宾。从此以后，大家就拿个座山叫做烂柯山。
阿德莱德

**阿德莱德**是澳大利亚南澳大利亚州个首府搭仔南澳大利亚州第一大城、商业搭仔文化中心，澳大利亚第五大城。伊来勒印度洋大澳大利亚湾（澳大利亚主张伊海湾属于南冰洋）沿岸个一座港口城市，来勒阿德莱德平原上，弗勒里厄半岛北面，是座长条形个城市。
## 外部链接
南澳大学

**南澳大学**，也叫"南澳大利亚大学"(University of South Australia, 简称UniSA)，来拉澳大利亚南部个南澳大利亚州。一龙总渠有5个校区，基本浪分布勒南澳大利亚州首府阿德来得(Adelaide)。南澳大学是南澳州顶大个教研大学，门类蛮齐全个。大学有 5 个校区，有 30,000 来个多元化背景个学生子，里向包括80来个国家个 9,000 来个留学生。南澳大学开设有本科课程搭研究型研究生课程。搿个大学勒到当地交关受欢迎，必过大学因为是TAFE出身(技术类)，综合排名弗哪亨靠前，尚况有星指标排名蛮前个。
## 专业
南澳大学勒交关领域设立着290来个获得国际认可个学位课程： 

*工程、信息技术搭生物技术 
*自然环境搭人为环境 
*护理、保健搭医药科学 
*教育、社会科学搭文科 
*商业、管理搭商科

## 外部链接
*http://www.unisa.edu.au/ - 南澳大学网站首页
*http://www.unisa.edu.au/inthome/otherlang/chinesesimp.asp - 南澳大学简体中文介绍及招生说明
*http://www.askynz.com/australia/unsa.htm-南澳大学介绍
*http://www.cheeredu.com.cn/au/article/nanaodaxue.htm -介绍
*http://edu.sina.com.cn/l/2002-12-08/35265.html-新浪网介绍
宋高宗

**宋高宗**（1107年—1187年），名字叫赵构，南宋个开国皇帝，宋徽宗个第九个儿子，宋钦宗个阿弟。原先封为“康王”。伊身板儿交关蓝衫，年轻个辰光好畀大弓拉得大开。高宗从当政年数、寿命等因素来讲，来搭中国历史高头侪算长个。
## 历史
靖康元年十一月份，高宗收着本腊书，高头说让伊熬稍去救汴京，但是金兵南下打落来以后，宗泽同伊讲，现在国家者个套乱，好过你留来格达。噶嚜伊带了宋朝军民南渡，

建炎元年，高宗总算到了当时个杭州，该杭州原先是吴越国个国都，后手来畀宋朝灭了的，高宗就来搭格达当皇帝，再么把杭州个名字改成临安,但是要弄零清个是：当时个临安勿是京师，那个辰光不过是“行在”而已。真当个首都还是来搭汴京。建炎三年个辰光，高宗手底下两个将军造反，畀伊废了，原因么是前头高宗专门相信太监，而且巴结太监个人升官亦尽该容易，所以该两人熬不牢的。再么畀高宗唯一个亲生伢儿赵旉拥立起来当皇帝佬儿。乃末一来大家都晓得该事体不对的，连忙从各地回杭州勤王，总算畀该场事体平定了的，者个就是苗刘之乱。

高宗皇帝当了交关年份，后手来还当了几年太上皇，伊自家没儿子，畀当时亲戚秀王赵偁窝里向个二儿子收过来当养儿子，从此以后，赵家门个天下，又还畀太祖他们窝里向的。接落来，伊同儿子关系尽该好。

高宗自家认为伊来搭学宋仁宗个从政风格，但是木老老人觉得高宗比较缩手缩脚，没用場，该两种意见还要分开来讲的。绍兴二十六年，高宗自家讲：同金国讲和个政策，是朕决断底，秦桧只得巴结一记而已。咋个好因为秦桧死了的，者个和议就作废了的啊？最近一段辰光，有些儿无知个老倌，造化乱说，迷惑老百姓，过分个还有假个诏书写出来，畀老底子冤枉个人昭雪的。同公家抬槓，我嚇亦嚇死的！
## 特长
宋高宗交关欢喜写字儿，伊自家还讲：我个人多少年份落来，不是性命交关个辰光，手里向支笔是含板不会得停落来的。高宗个画画儿个功夫还毛色招，伊爹徽宗皇帝就是蛮有名个画家，伊小辰光耳濡目染，自然还是学会的。《真草嵇康养生论书卷》是伊流传落来个作品。
## 在位年份
1127年—1162年 
### 年号
建炎 1127年—1130年 
绍兴 1131年—1162年
沙叶新

**沙叶新**（1939年-），南京人，后移居上海，中国大陆作家，曾经化名“少十斤”。故昔底勒高中个辰光沙叶新就业余创作，发表过小说搭仔诗歌。1957年进华东师范大学中文系读书，1961年进上海戏剧学院创作研究班读书，1963年7月毕业后到上海人民艺术剧院当编剧。1965年写仔第一只剧本《一分钱》，七十年代末到八十年代末创作个《假如我是真的》、《大幕已经拉开》等话剧剧本侪引起交关大个社会反响。1985年任上海人民艺术剧院院长，1993年为仔打破剧院领导终身制辞脱渠院长个位置。

## 著名言论
*“挨批，得奖；再批，再得奖。” （总结自家得奖个规律）
*“我，沙叶新。上海人民艺术剧院院长——暂时的；剧作家——永久的；某某理事、某某教授、其某顾问、某某副主席——都是挂名的。”（沙叶新名片浪向个衔头）
*“一年三百六十五天，一日三餐，都由妻子将我精心饲养。结婚前，我毛重105市斤，如今重达150多市斤，一身肉都是我妻子精心饲养的成绩。俗话说，饮水思源，我是见肉思妻啊！” 
*“沙叶新，曾化名少十斤。少十斤为沙叶新的右半，可见此人不左：砍去一半，也不过十斤，又足见他无足轻重，一共只有20斤。沙叶新于1939年出品，因是回族，曾信奉伊斯兰，且又姓沙，可能原产地为沙特阿拉伯，后组装于中国南京。休形矮胖，属于三等残废，但他身残志不残，立志写作，一回生，二回熟，百折不回；箪食瓢饮，回也不改其乐，终于成为回族作家。沙叶新1957年侥幸地考入华东师大中文系，1961年又意外地被送到上海戏剧学院研究生班深造。 1985年身不由己担任上海人民艺术剧院院长，1991年又己不由身地挂命为上海戏剧家协会副主席。作品以戏剧为主，多有争议，得过奖，也挨过批。编剧以前叫作剧，指九天以为证，他绝不是恶作剧。”
*“对上海男人印象很多是误解！上海男人绝对不是像中央电视台小品里演的，像巩汉林表演的那种上海男人形像，那么畏缩和猥琐。说话嗲嗲的，戴着眼镜的，瘦瘦的、娘娘腔的，好像是同性恋似的。不是那么回事。问题是两种价值观，问题是侬从什么角度去看上海男人。我认为上海男人很可爱。”
*“沉默可以不可以？不撒谎，不表态，保持沉默可以不可以？最重要的把脑袋长在自己的脖子上。” （回答学生个问题——“大学生如何对待谎言？”）

## 作品搭奖项
### 话剧
*《假如我是真的》
*《陈毅市长》（获1980—1981年“全国优秀剧本创作奖”、“全国少数民族文学创作奖”）
*《马克思“秘史”》
*《寻找男子汉》（获第三届“上海艺术节创作演出奖”）
*《耶稣·孔子·披头士列侬》
*《太阳·雪·人》
*《东京的月亮》
*《边疆新苗：六场话剧》1977
*《尊严》1998
*《幸遇先生蔡》
*《江青和她的丈夫们》
*《都是因为那个屁》

### 喜剧
*《一分钱》
*《约会》（获“上海优秀创作奖”）
### 电影
*《寻找男子汉》（1988年12月获首届振兴广西文艺创作铜鼓奖“作品奖”）
### 电视剧
*《陈毅与刺客》（获电视剧第三届“金鹰奖”二等奖）
*《百老汇 100号》
*《绿卡族》
### 随笔、杂文及其他文集
*《阅世戏言：沙叶新幽默作品50篇》1995
*《阅世戏言：沙叶新幽默作品精选》2001
*《沙叶新谐趣美文》 1999
*《精神家园》 1995
*《自由的笑声》
*《沙叶新的鼻子：人生与艺术》1993
*《耶稣.孔子.披头士列浓》1989
*《沙叶新剧作选》1986
*《中国动物各阶级分析》
*《“书生”与“梁效”刍议》
*《沙叶新买菜记》
*《为东南大学百年校庆所作的演讲 》
*《“检讨”文化》
*《“表态” 文化》
*《“宣传”文化》
*《腐败文化》
*《粪土当年郭沫若？》
*《精神与使命——我的心路历程》
*《“阅世戏言”谐亦庄》
*《兰陵王胡雪桦：孤独的家园》
*《男儿当自强》
*《第一桶金》
*《少年岂识情滋味》
### 别个奖项
*1988年12月曾获第一届“振兴话剧奖”优秀编剧奖。

## 曾经担当个职务搭仔参与个社会组织
*中国戏剧家协会常务理事
*中国戏剧家协会创作委员会副主任
*中国作家协会会员
*上海戏剧家协会副主席
*上海作家协会理事
*上海市文学艺术界联合会委员

## 外部链接
*http://www.zijin.net/get/shayexin/index.shtml 
*http://www.ccrs.org.cn/article_view.asp?ID=36
徐汇区

**徐汇区**是上海个隻市辖区。因为明末大臣、科学家徐光启世代住垃此地咾得着个只名字。总面积54.93平方公里，当中陆地面积50.94平方公里，水域面积3.82平方公里。区人民政府勒垃徐家汇街道漕溪北路。
## 商业搭交通
上海主要商圈之一个徐家汇商圈勒垃此地。交通有火车上海南站，地铁1、3、4、7、9、10、11、15号线、金山铁路。
## 教育
区里有交关高等学堂，包括名气老大个综合性、研究型大学上海交通大学搭华东理工大学，有专业特色个上海师范大学、上海医科大学，还有有名个艺术学院上海音乐学院。
## 参考文献
圆仁

**圆仁**(794年-864年2月24号)，日本天台宗三祖，谥号**慈觉大师**。

养勒下野国都贺郡。9岁去大慈寺修行，15岁到比睿山延历寺接受顶精深个教导。

838年以请益僧个身份跟压末一批遣唐使到中国求法，必过，到天台山个旅行许可朆批得下去，弗得弗拿修行个落场改成五台山。结束修行之后个圆仁前往当时世界浪顶大个城市、集中顶高文化个唐朝首都长安旅行。

勒拉旅行当中，圆仁写个日记《入唐求法巡礼行记》，居是日本人历史浪顶早个正式旅行记，记录当时唐朝皇帝唐武宗压制佛教个“会昌灭法”事件，有交关高个史料价值，搭中国唐朝玄奘个《大唐西域记》搭意大利马可波罗个《东方见闻录》并称世界三大旅行记。

847年圆仁回到日本並成为日本天台宗三祖，勒延历寺，渠修建着藏经阁保存登中国带转去个佛经搭法器。渠还开创着日本山形市个立石寺院。
国防科学技术工业委员会

中华人民共和国国防科学技术工业委员会根据1998年3月10号第九届全国人民代表大会第一次会议通过个《关于国务院机构改革的决定》而设立。
## 主要职能
*研究制定国防科技工业搭军品转民用发展方针、政策搭法规，制定国防科技工业及行业管理规章
*组织管理国防科技工业个质量、标准、重大科研项目及其推广工作
*拟定核子、航天、航空、船舶、兵器工业个产业搭技术政策、发展规划，对其实施行业管理
*负责国家核电站建设、同位素生产搭民用爆破器材生产流通个行政管理
*组织管理国防科技工业个对外交流搭国际合作，负责军工企事业单位个军品出口管理

## 主要机构设置
办公厅、政策法规司、综合计划司、财务司、系统工程司、科技质量司、民品发展司、民爆器材监督管理局、国际合作司、人事教育司等。国家航天局、国家原子能机构对外代表国家，对内也作为国防科学技术工业委员会个下属机构。
## 委托管理单位
*中国国防科技工业企业管理协会
*中国和平利用军工技术协会
*中国工程物理研究院
*北京理工大学
*北京航空航天大学
*哈尔滨工业大学
*哈尔滨工程大学
*南京航空航天大学
*南京理工大学
*西北工业大学

## 军工企业
*中国核工业集团公司
*中国核工业建设集团公司
*中国航天科技集团公司
*中国航天科工集团公司
*中国航空工业第一集团公司
*中国航空工业第二集团公司
*中国船舶工业集团公司
*中国船舶重工集团公司
*中国兵器工业集团公司
*中国兵器装备集团公司

## 历任主任
*陈彬
*丁衡高
*曹刚川
*刘积斌
（截止至2003年）

## 主任
*张云川

## 外部链接
* 国防科学技术工业委员会
通州

**通州**（沙地话 ）是一个有歧义个词条，侬阿是要寻：
* 江苏省个
**南通市
**通州区 (南通市)（原生个南通县）
*北京个
**通州区 (北京市)

*通州 (四川)：西魏、隋、唐个通州，前身为万州。
沪剧

**沪剧**，是上海个地方戏，属于吴语地区滩簧系统。
## 起源
沪剧源出“小山歌”。1914年改名叫“申曲”。1941年改名“沪剧”。

## 著名演员
沪剧著名老演员：丁是娥、解洪元、邵滨孙、石筱英、王盘声、杨飞飞、汪秀英、王雅琴咾啥。

## 唱腔念白特点
沪剧个曲调优美，富有江南水乡个气息。沪剧所使用个上海话搭今朝上海市区人使用个是两样个，譬如沪剧里向还保留勒海尖团音个分别，而市区个则全部并到团音里向。
岱山县

## 概况
*岱山(本地闲话[de][sɛ])县属于浙江省舟山市，位置来勒浙江省东北方向个东海洋面上舟山群岛的中间部位。全县以岱山岛为中心，东向是大、小长涂山，南向是秀山，西向是渔山列岛，北面是衢山岛。合总大小岛屿404个，其中有人庉个11个，包括岱山本岛、大衢山、小长涂山、秀山、大长涂山、大渔山、江南山、小衢山、大峧山、官山、下三星。小峧山、黄泽山、大西寨格当咸早也有人庉，刚即已经统邅了别采勒。
*全县陆地面积有搭326.5平方公里，其中57.4平方公里是潮间带滩涂，海域面积4916平方公里。岱山本岛顶大，面积119.3平方公里，其次是大衢山，面积73.6平方公里。县政府来勒岱山本岛个高亭。
*目前人口大约21万，由于交通勿方便，本地人口外出严重，同时外省人口邅进个也蛮多。

## 沿革
*考古历史大约摸有四、五千年前。春秋战国时期是越国甬东地，根据《史记》里向写该，秦始皇派徐福带数千童男童女下东海寻长生不老药，曾到过“三神山”之一的蓬莱山，岱山县认为，该里个蓬莱山，就是今末个岱山（20集电视连续剧《徐福东渡传奇》个一半外景来岱山拍的个）。
*隋朝时属于会稽郡句章县，唐开元年间，岱山即被命为“蓬莱乡”，故此为之，岱山自古讴勒“蓬莱仙岛”。唐朝开元廿六年（公元738年）后,相继属于翁山县、鄮县、鄞县、昌国县、昌国州、定海直隶厅、定海县。
*中华民国三八年（1949年）8月，定海县北向各个岛屿分出，设立滃洲县，县政府来勒高亭。1950年5月19日滃洲县解放同时县政府撤消，重新拨定海县，设立岱山区、衢山区。1953年4月岱山县（县治东沙，1955年邅勒高亭）成立。1958年岱山县撤消，并拨定海县（名字为舟山县）。1962年，岱山县恢复，同时大衢县（县治岛斗）也设立，1964年大衢县撤消，大衢山格当岛屿划拨岱山县，大洋山、小洋山格当划拨嵊泗县。

## 行政区划

## 风景
***岱山岛风景名胜区**　位置来勒岱山县里向，搭定海七海里，搭普陀山十七海里，风景点主要分布勒岱山本岛、秀山岛、衢山岛、长途岛。岱山岛古早讴蓬莱仙境，有搭蒲门晓日、石壁残照、鹿栏晴沙、南浦归晚、石桥春涨、鱼山蜃楼、横街鱼市、巨港渔火、竹屿怒涛、白峰积雪十景，是为“蓬莱十景”。摩星山顶，整个海上千岛景观统好看见。整个风景区三百米以上个沙滩有十处，其中鹿栏沙滩（后沙洋）三千六百米长，为全省之最。岸壑奇特，岛屿林立，沙滩细腻，气候宜人，是一处较关赞个海岛型风景名胜区。1991年5月3号，被批准为浙江省第二批省级风景名胜区。

## 风俗

## 宗教
### 佛教
*寺院
**慈云禅寺。来勒磨心山顶，清朝开始建设。
**超果禅寺。五代辰光开始建设。乌塞来勒岱东镇。
**义火禅寺。乌塞来勒高亭镇南面山顶，搭磨心山ka贴对头。

### 基督教
*教堂
**衢山桂花教堂。民国17年建设，解放进被占用，1986年重新开放。
**岱山东沙教堂。抗日战争头起建设，解放进被占用，1988年拆造，开放。
**衢山哈吧山福音堂。衢山基督教活动个中心。
### 天主教

## 人物
*金维映（1904-1941）。高亭镇人，红军烈士。
本名金爱卿。1904年出生勒高亭，是红一方面军参加长征个30位女红军之一。14岁跟了其阿爹邅了定海。1931年搭邓小平噶做队搭中央苏区工作，1932年1月担任胜利县县委书记，随后搭邓小平噶结婚。1934年搭李维汉噶结婚，小人生了一个，就是李铁映。后来到苏联治病学习，1941年参加苏联反法西斯战争，罪过牺牲。

*张阿英（1914-1991）。长涂镇倭井潭人，船老大。
后生辰光当运输船老大，来江、浙沿海一带装货做生意。1948年10月底，张阿英勒船来江阴装货辰光，解放军二十三军长江工委留守处柳铭江来船勒，搭其拉宣传革命，请其拉运兵。1949年4月20日昼过，渡江战役开始，江阴运送第一批解放军过长江个船里向，张阿英船第一只靠拢。1949年5月苏北第一渡江部队召开万人庆功大会，张阿英船被评为支前特等“功臣船”，其个人也荣获中国人民解放军苏北第一渡江司令部、政治部颁发个支前特等功勋章。1987年，被评为省拥军优属先进个人。“八一”建军节六十周年作为特邀代表参加北京召开的全军英模代表会议（因病呒没参加），荣获英模荣誉证书搭“八一”荣誉勋章。1991年12月1日，张阿英因病久治无效过老，舟山日报12月17号第一版刊载“渡江战役第一船老艄公——张阿英老大逝世”的消息。

*林如良（1923─1971）。高亭镇南峰人，老大，村干部。
南峰渔民协会主任、大队党总支副书记。1956年试验流网翻背对、流网翻大对作业成功，来吕泗渔场抛碇作业开辟新渔场。其发明一船带双副渔具、捕多种鱼类对溜兼捕作业，变春冬两汛生产为常年生产。1958年代表南峰渔业大队参加全国农业先进集体代表大会，县政府奖拨其楼屋2幢，其以“生产该搞、楼房不要”反其。1966年，参加全国农村群众科学实验运动交流会。1969年冬汛，主动搭老爷船当老大，创造高产奇迹。林如良当书记之前，南峰渔业队群众民风剽悍，远近闻名，林如良带领群众认真生产，建设社会主义。同时还打击海盗，当时南峰渔业大队打击海盗个船舶一直开勒台湾海峡。

## 历任县长
*萧政之，湖北省汉阳县（今武汉市蔡甸区）人，1949年8月滃洲县成立后，为滃洲县县长兼海军岱长巡防处处长。后头跟了国民政府撤了台湾，获赠中将军衔，担任国防部总政战部执行官等职务。后来创办台湾中华电视台、北美卫星电视等。

*姚德隆（？~1985.11）
*沈　旺（代，1995.11～1996.03）
*沈　旺（1996.03～2001.06）
*孙旭军（2001.06～2004.12，包括代），2006.9因受贿罪、滥用职权罪被判刑六年六个月。
*王　伟（代，2004.12～2005.03）
*王　伟（2005.03～  ）
宜兴市

**宜兴**(上海言话：)市勒拉苏、浙、皖三省交界个太湖西岸，是无锡市底下个一个县级市。搿搭地方出产个紫砂陶名扬海内外，所以宜兴有“陶都”个称号。宜兴个地理条件优越，依山傍水。从古到今，宜兴走出了4个状元，10个宰相，385个进士，21个两院院士，60来个大学校长，8000来个教授副教授，又拨人称作“教授之乡”。

## [[行政区划]]
2005年，宜兴市辖2个街道办事处，19个镇，2个工业园区。
*2个街道办事处：宜城街道办事处、城北街道办事处； 
*19个镇：张渚镇、西渚镇、太华镇、徐舍镇、鲸塘镇、芳庄镇、官林镇、杨巷镇、新建镇、和桥镇、高塍镇、万石镇、周铁镇、芳桥镇、新庄镇、丁蜀镇、大浦镇、湖父镇、新街镇； 
*2个工业园区：中国宜兴环保科技工业园、江苏宜兴经济开发区

## [[历史]]

### 古代

### 近代

### 现代

## [[文化]]

### 名胜古迹
* 善卷洞
* 省庄竹海
* 东坡书院
* 太平天国辅王府
* 国山碑
* 玉女山庄
* 周孝侯庙（周王庙）
* 太极洞
* 张公洞
* 周处斩蛟

### [[教育]]

### [[方言]]
通行吴语，当地人叫俚“宜兴话”。照《宜兴市志》个记载，宜兴话好分成功“东乡口音”、“西乡口音”、“似武进口音”同着“似溧阳口音”。另外，住勒山区、圩区个农村里头个外乡人（譬如讲老早前头从浙江、福建、河南之类个省份来个外地人）保持仔自家个方言(像闽南话等)以外还会讲宜兴话。宜兴独特个地理条件拨方言岛个形成提供便利。

## 经济生活

### [[农业]]

### [[工业]]

### [[交通]]

### [[物产]]

## 人物志

### 古代
* 蒋澄
* 许戫
* 周处
* 单锷
* 徐溥
* 周延儒
* 卢象升
* 龚春
* 时大彬
* 陈维崧

### 近现代
* 徐悲鸿
* 潘汉年
* 蒋南翔
* 钱秀玲
* 周培源
* 唐敖庆
* 周镜
* 朱洪元
* 程容时
* 高鼎三
* 吴中如
* 潘菽
* 黄瑞松
* 顾景舟
* 尹瘦石

### 建国后历任市长
南京理工大学

**南京理工大学**，也称“南理工”（Nanjing University of Science and Technology，简称NJUST 或者 NUST），隶属于国防科学技术工业委员会。1960年由原中国人民解放军军事工程学院（简称哈军工）炮兵工程系（二系）迁到武汉组建中国人民解放军炮兵工程学院。1962年迁至南京，1966年退出部队建制，改名为华东工程学院。1984年改名为华东工学院。1993年更名为南京理工大学。南京理工大学是国家211工程大学之一。近年流传搭南京大学合并个消息，但是因为该大学是教育部搭国防科工委联合管理，所以搿种说法弗了了之。

学校现任党委书记陈根甫教授，校长王晓锋教授。

校风：团结、献身、求是、创新

## 院系介绍
*1系：机械工程学院 
*3系：化工学院
*4系：电子工程与光电技术学院 
*6系：计算机科学与技术学院     
*7系：经济管理学院  
*8系：动力工程学院
*10系：自动化学院
*11系：理学院    
*16系：人文与社会科学学院/外语系
*17系：材料科学与工程系 
*国际教育学院 
*紫金学院  
*继续教育学院  
*泰州科技学院

## 外部链接
* 南京理工大学
*  校园BBS-理工大轶事
海门山歌

**海门山歌**，吴歌个一种，流行于海门等沙地地区，是海门个地方剧种。
## 历史
*清代中期，江南朝现在个海门地区大量移民，搿星移民就把吴歌传进沙地地区。经过海门等地方个老百姓世代口头传唱，弗断修饰创造，逐点逐点发展成功海门山歌。
*民国24年（1935年），管剑阁、丁仲皋搜集海门山歌整理成功《江口情歌》，勒上海大夏大学校刊浪发表，随即编辑成专集。第二年，管剑阁搜集个长篇叙事山歌《红娘子》发表勒勒武汉《天地人》杂志。
*1949年中国人民解放军解放之后，当地业余文艺演出非常活跃，发展了丰富多彩个新山歌，反映了当时老百姓个现实生活，歌颂劳动搭爱情，抨击各种弗合理个现象。
*1954年，海门山歌正式搬上舞台。
*20世纪50-60年代，有一支业余演出队（陆行白等人）以叙事山歌《摇船郎》为基础，整理创作第一个海门山歌小戏《淘米记》，受到当地人个好评。接下去搿个戏参加了南通地区搭江苏省个汇演。
*1957年，《淘米记》又参加了全国民间音乐舞蹈汇演，演员受到周恩来、朱德等中央领导人个接见，并且合影留念。
*1958年8月，海门县政府勒省、地两级政府支持下，正式成立专业个海门山歌剧团。从此之后，海门山歌剧作为一个新个剧种出现勒舞台浪。
*80年代，交关山歌搭研究山歌个论文勒省级以上期刊发表。
*1984年，海门山歌研究会成立。
*1985年8月，海门县举办首届海门山歌会唱，50多名歌手演唱山歌40多首，《光明日报》、《新华日报》先后对此作了报道。
*1986年7月，宋卫香演唱海门山歌《小阿姐看中摇船郎》，随南通民间艺术团进京演出。
*1987年，《海门山歌选》由中国民间文艺出版社出版，收录海门山歌250多首。
*1993年第二次进京演出《青龙角》，获得成功，同年年底参加江苏省第一届戏剧节，演出《青龙角》获多项奖项。
*1995年，海门山歌《青龙角》进京演出。
*2007年，海门山歌进入江苏省非物质文化遗产保护名录。
*2007年8月19日到21日，中国.海门山歌节举行，标志着海门山歌文化发展进入一个新阶段。

*2008年6月14日，海门山歌正式列入国家级“非物质文化遗产”

## 分类
海门山歌分两类：
一类是即兴山歌，大多勒田里做生活或者农闲辰光，随口编成，歌词有四句、六句、八句等，譬如《西北天乌云独脚撑》、《隔江看见野花红》、《东南风爽急悠悠》等。

第二类是叙事山歌，歌词有十多句、几十句，乃至几百句弗等，譬如讲《贩桃郎》、《摇船郎》、《绣花鞋》、《拔蒜苗》等。叙事山歌中个系列山歌，人物、情节互相连贯，又独立成篇，如《红娘子》等。海门山歌以反映男女爱情生活题材为多，如《小阿姐看中摇船郎》、《情郎山歌》等，有“呒郎呒姐弗成歌”个说法，有个山歌从反映农民生活个艰辛，表现农民对地主剥削个痛恨，如《望望日头望望天》、《长工苦》；还有把古人古事串成山歌，如《十字歌》等；有星山歌滑稽，纯属消遣，有星是调情戏弄。

## 特点
海门山歌剧曲调优美朴实，清新流畅，乡土气息浓重，有鲜明地方特色。海门山歌剧常用曲调60多首，其中以“山歌调”、“对花调”为基本调，以羽、徵调式两种声腔形成对比；由板腔，联曲两种板式结构组织而成。已有板式：“山歌调”慢板、中板、清板、流水板、联板、紧板、叠板、快拉慢唱等九种板式，“对花调”慢板、中板、清板、宽板、云水板、简板等六种板式。并吸收交关小调搭说唱音乐。有个用来抒情，有个用来叙事。如“月月节”，搿首曲调感情充沛，意境深远，用来载歌载舞最为合适；《小郎依儿来》活跃有弹性；“香袋调”旋律优美，容易上口；“佛祈调”非常灵活，弗受唱词字数限制，可长可短，可紧可松，可以表达愉快个心情；“打樱桃调”、“五更鼓儿调”擅长男女对歌、抒发爱情；另外有“牌经调”“采仙桃调”等油腔滑调，适合反面人物表演。

山歌剧个声腔，侪是五声音阶，有个加进“清角”、“变徵”、“变宫”音；旋法特点除级进，最有特色四度、五度、小六度、小七度个跳进，加25、36、63、31、65等，由于羽音勒调式里向非常突出，使得海门山歌剧音乐唱腔形成独特风格；其润腔方法紧密结合衬词个运用，如：“嗨、唷、呀、啊、洛”等，使得海门山歌富有色彩。

曲牌中，海门锣鼓蛮有特色，但是只能搭曲牌或曲子中同时使用。至于常用锣鼓经，根据京剧锣鼓稍加改动因地而用。乐队编制是主奏乐器、基本乐器、色彩乐器。如主胡、笛子、琵琶为主奏组；以扬琴、大提琴、三弦、笙、中胡等为基本乐器；剩下来个是唢呐、小提琴、西洋木管、电子琴为乐彩乐器。主奏二胡音量搭音乐比较高亢清脆。

## 参考

## 外部链接
* 海门山歌欣赏、下载、收听
中国地区

**中国地方**，汉语也叫**中国地区**，是指日本本州岛岛西部个山阳道、山阴道地区。面积为31,812.25km²、人口771.8万人。

中国地方下设鸟取县、岛根县、冈山县、广岛县、山口县5个县。

中国地方搿个词语勒日本最早是平安时代个延喜式用个。当时，伊拏日本全国驿站按地区分类，分成近国、中国搭远国。搿种分类，大约匝从10世纪开始普遍出来。

古代日本个山阳道包括播磨、美作、备前、备中、备后（三备）、安艺、周防搭长门，山阴道包括丹波、丹后、但马、因幡、伯耆、出云、石见、隐岐，一龙总十六国。
兵房

**兵房镇**（**兵房**，本地话：），中华人民共和国江苏省南通市如东县下头个一个镇。面积99.44平方公里，人口66881人（2004年底）。箇个落场取名字叫“兵房”，是因为民国初期有过盐警勒箇落场建营房。古时箇个落场是一片汪洋大海，后来子逐点海朝后退仔再好种田。

## 语言
箇个地区是勒长江以北少数讲吴语个地方之一，该地方讲个吴语是太湖片沙地话。

## 经济
主要是农业，必过近个几年私营经济也蛮活跃。

## 人口
基本浪是汉族。

## 教育
境内有弗少学堂，教育质量优良。
*江苏省如东县兵房中学
*江苏省如东县兵房小学
*江苏省如东县兵房镇中
*兵房镇巩王中学
*徐征小学

## 人物
*卞水荣
长江三角洲

**长江三角洲**，是长江下游一个冲击平原。范围北起通扬运河，南抵杭州湾，西至镇江、扬州，东到海边头，详细个三角洲个顶点来搭仪征市。包括江苏、浙江两省部分荡化搭原只头个上海市，面积大约摸匝5万平方公里，是一片大平原，只有少数丘陵嵌勒笃。

## 演变过程

长江三角洲的演变过程基本浪由三个方面组成：一个是长江三角洲主体太湖平原个形成；第二，是长江泥沙勒长江口头个堆积老百姓的填海活动；第三，是生产活动对长江三角洲影响。

## 范围
长江三角洲主要有两层意思，一个是地理浪个长江三角洲，一个是经济浪个长江三角洲。通常听到个是经济浪个。

## 长江三角洲经济圈

长江三角洲经济圈个地理范围，已经超出地理浪个长江三角洲交关哉。

长江三角洲主要包括15个城市：上海市、苏州市、无锡市、常州市、镇江市、南京市、扬州市、泰州市、南通市、杭州市、宁波市、嘉兴市、湖州市、绍兴市、舟山市。搿个范围有扩大个趋势。2003年8月，长江三角洲城市经济协调会第四次会议浪，浙江台州市拨接纳成正式会员。勒首部《“长江三角洲城市经济协调会”城市入会规程（建议稿）》当中，除脱现有16个长三角城市之外，江苏盐城、浙江温州搭金华、安徽马鞍山、芜湖、滁州、宣城、巢湖搭铜陵等9个地级以上城市侪拨包括勒长三角城市群当中。2004年，安徽个合肥搭马鞍山、浙江个金华搭衢州、江苏个盐城搭淮安6个城市先后递交入会申请书拨长三角城市经济协调会。

长江三角州城市圈是世界六大城市圈之一。

## 交通
长江三角洲地区是中国交通顶顶发达个地区之一。

**铁路**：沪宁铁路，宁通铁路，沪杭铁路；京沪高速铁路

**公路**：
沪宁高速公路、宁杭高速公路、苏嘉杭高速公路、沪杭高速公路、杭甬高速公路等

**机场**：
国际机场：上海浦东国际机场、浙江杭州萧山国际机场、江苏南京禄口国际机场、浙江宁波栎社机场。
还有大大小小别个机场：上海虹桥机场、南通兴东机场、舟山普陀山机场等等

**航运**：
世界大港：上海港、宁波舟山港、南通港、南京港、洋口港（勒建设）、嘉兴港（乍浦港）。

**桥梁**：
南京长江大桥、南京长江二桥、南京长江三桥、江阴长江大桥、东海大桥、宁波杭州湾跨海大桥、润扬长江大桥、崇海大桥、苏通大桥、等。

## 相关条目
* 长江
* 通扬运河
* 杭州湾
* 太湖
通扬运河

**通扬运河**，顾名思义，通州搭扬州中央个条运河，古称运盐河，顶早勒拉公元前179-141年开始修建（西汉文帝、景帝）。来吴王刘濞个主持之下，沿仔春秋辰光吴王夫差开个邗沟开成个。主要用渠来运盐，全长212公里，一脚是用得来通江排水或者航运个。
## 历史
*西汉辰光，今朝个如皋搭南通还是海，扬州过来个运河到海陵，便今朝个泰州市。
*三国运河堵塞。
*隋唐辰光，有通漕记载。
*宋嘉佑(1056～1063年)，徐的调兵治泰州、海安咾啥场化个漕河，开通仔运出海盐三百万，“计得钱八百万缗”。归个辰光开始，用搿条运河运盐成为惯例。
*熙宁辰光，王子京修运盐河，泰州到如皋170来里（参见如泰运河），后来再到南通出江。
*明宣德辰光，白塔河置闸蓄水，乃么通扬运河个船只好经过白塔河入江，渡江到苏州搭仔江南各地。陈瑄进一步疏通白塔河，造新开、大桥、潘家、江口4闸，使得江南粮船孟渎河到白塔河，再经“通扬运河”到“湾头”，一脚到淮扬运河。实梗好弗经过瓜洲。
*万历23年，杨一魁分黄导淮，开江都金湾河，造金湾减水三闸。
*明末，江都造湾头闸、壁虎桥滚水坝搭凤凰桥滚水坝，分减淮扬运河。水经通扬运河归到芒稻河再流到江里向，通扬运河成为减水通路。
*乾隆年间，金湾坝引河、东西湾坝引河、凤凰引河搭仔壁虎坝、湾头闸侪造好，通扬运河有得交关复杂个水流形势。航运搭泄水分开，芒稻河各水道好日长开勒浪，调度运行交关便当。
*清代到民国辰光，通扬运河好几次修筑，保持通航一径到今朝。
崇海大桥

**崇海大桥**勒垃海门市区东面，跨江净阔1.8公里。大桥个建设使得崇明海门等地进入"上海1个钟头都市圈"。

## 位置
崇海大桥是沪崇苏过江大通道个重要组成部分，拟建个大桥勒勒海门青龙港西面大约匝600米，崇明牛棚港东面打压莫扎1700米，江面宽度为1.8公里。北接通启高速、扬启高速搭苏中、苏北相连，南连沪崇苏南通道直接到上海浦东搭大小洋山港。

## 作用
崇海大桥个区位一只鼎，好勒江苏中部地区搭仔上海当中提供一条顶顶便当个通道。渠个优点是江面距离顶短、造个条件顶好、建设规模顶小、建设投资顶省、投资见效顶快、交通流向顶合理。渠弗单单好沟通海门、崇明两地之间个陆路联系，加强两地之间个经贸往来，还拿海门、南通等邻舍场化直接连进上海辐射圈里向，加速渠答个经济发展，对苏中苏北地区，甚至对整个长江三角洲个发展侪会得产生重大影响。好实梗讲法，崇海大桥连接个弗仅仅是地理概念浪个两个地区，也是一条从北到南个“工、农、商”产业分工带，海门搭苏中腹地个工业、崇明个农业（生态业）、上海发达个第三产业互相补充，互为市场，弗光好得着地区分工利益，还好加强互相之间个市场联系，可谓一桥“多赢”。

## 修建申请历程
*经过13年个努力，崇海大桥技术层面浪个可行性论证已经基本完成哉。
*2003年8月，江苏省委、省政府勒泰州召开沿江开发工作会议,拿崇海大桥建设列到沿江开发总体规划里向。
*2006年1月20号，江苏省第十届人民代表大会第四次会议批准崇海大桥列到江苏省国民经济搭社会发展第十一个五年规划纲要当中。
*2006年5月8号，海门市委、市政府成立大桥建设指挥部，拿大桥列为海门一号工程，进一步加强大桥建设个领导，充实技术力道，全力加速筹造进程。

## 相关人物
院士有：李国豪、项海帆、范立础、施雅风、陈吉余

## 相关单位
*江苏省发改委
*江苏省交通厅
*江苏省交通部长江航务管理局
*江苏省水利部长江水利委员会
*上海市市政管理局
*上海同济大学

## 相关条目
* 崇启大桥
* 苏通大桥

## 外部链接
*新浪海门站关于崇海大桥个介绍
潘基文

**潘基文**（**반기문**，Ban Ki-moon,1944年6月13日P潘基文），大韩民国外交官、政治家。

2006年10月9号联合国安全理事会投票通过潘基文接替安南，成为第八位联合国秘书长，第二位亚洲个联合国秘书长。渠要勒2007年1月1号任联合国秘书长一职到2011年12月31号。2006年10月19号潘基文递交韩国外交通商部长官职位个辞呈拨拉韩国总统卢武铉。

## 简历

生拉阴城郡、潘基文勒1970年2月从首尔大学外交学科毕业、一年头浪个2月高等外交官试验合格、搿年3月份加入韩国外交部。1972年担任韩国驻印度大使馆副领事、1974年升任二等书记。

拨外交部派到哈佛大学肯尼迪行政学院留学、1985年4月毕业拿到公共管理硕士学位。1985年4月当首相外交礼仪担当秘书、1987年7月当驻美大使馆总领事、1990年6月当外交部美洲局局长、1992年2月当任外相特别辅佐官、1992年7月做驻美公使、1995年2月当外交部副长官。1996年11月金泳三总统个外交安全保障担当，总统特别秘书。2000年1月升任外交通商部副长官、2001年5月联合国大使、2002年2月无任所大使。2003年2月、做总统卢武铉个外交政策补佐官，2004年1月出任外交通商部长官（外相），2007年要去当联合国秘书长。
科菲·安南

**科菲·安南**（全称：Kofi Atta Annan，1938年4月8号－2018年8月18号），加纳库马西人，是联合国第七任秘书长。渠本人精通英语、法语搭多种非洲语言。

科菲·安南有个双胞胎阿姊，勒1991年逝世。

伊勒1962年从美国麻省理工学院毕业。1962年，渠开始替世界卫生组织工作，后来得到提升。1993年，渠成为Boutros Boutros-Ghali副秘书长候选人。1997年1月1号渠开始作为秘书长勒纽约工作，2002年1月1号获得连任。渠个连任蛮出乎人意料个，因为一般秘书长每两任就要勒各个大洲之间变更（搭现在奥运会举办规则差不多）。

1997年5月7号-11号科菲·安南秘书长头趟访问中国。

2001年12月10号，科菲·安南搭联合国一道获得诺贝尔和平奖，以表扬渠俚为了“一个更有组织搭更和平个世界”而作出个努力。

2003年，美国对伊拉克发动军事行动，科菲·安南呼吁英美两国弗要勒呒得联合国同意个情况下出兵。2004年，科菲·安南宣布美国对伊拉克个入侵搭占领侪是非法个。弗过勒居期间，媒体也爆出了渠个儿子贪污个丑闻，伊拉利用伊拉克“石油换食品计划”。

科菲·安南支持派驻联合国维持和平部队前往苏丹，伊也推动过尊重女性权利个工作。

科菲·安南要勒2006年12月31号退休，同年9月份，科菲·安南发表了离职宣言，当中提拉当今世界两项最值得关注个问题：非洲暴力屠杀搭阿拉伯国家搭以色列之间个种族冲突。

## 外部链接
*科菲·安南个个人小传
*新华网关于科菲·安南个介绍
江北人

**江北人**（吳語拉丁字：**Kaon poh nyin**）是江苏、浙江、上海个吴语区人对讲江淮官话个人个称呼（即江淮人)。蓋咾，南京、镇江人虽然地理丄來在江南，但一般也叫渠場江北人；同样然，启东、海门人虽然在江北，但一般弗认为是江北人。但是从南京人个角度来看，“江北人”箇种讲法弗大听到，南京人习惯叫地理意义上个江北人叫**苏北人**。

## 参考文献
沙地人

**沙地人**（本地话：），是讲沙地话个人，伊俚自家认为伊俚搭当地人弗一样，有自家个风俗习惯（包括结婚、丧事、祭祖、上坟、生活习惯）。但是随仔现代化进程，搿星区别也越来越小。

## '''沙地人'''搭[[本场人]]个区别
注：本场人指如东地区讲如东话个人。

### 结婚浪个区别

### 办丧事浪个区别

### 祭祖浪个区别
**沙地人**搭本场人勒**祭祖方面个两样**主要有：
* 上坟
**沙地人一年到头要上好几趟，比如讲清明节、过年前（三十日子）等等
**本场人一般就勒清明节上坟
* 烧斤
**沙地人经常勒屋里向烧斤，来纪念祖宗
**本场人少有此风俗

### 生活浪个区别

## 其他
**沙地人**也好指老早浙江钱塘江滩涂浪做生活个农民

**沙地人**有辰光指沙特阿拉伯人
约翰·马瑟

**John C. Mather**（全名叫John Cromwell Mather，生勒1946，美国弗吉尼亚州个Roanoke）, 是一个天体物理学家搭宇宙学家。

伊勒位于马里兰州个美国国家航空航天局个Goddard空间飞行中心工作，而且伊也是马里兰州大学个物理助理教授。勒2006年，伊搭George F. Smoot两个人一道获得诺贝尔物理学奖，来表彰伊俚发现“宇宙微波背景辐射个黑体形式搭各向异性”。搿项发现会得帮忙巩固宇宙大爆炸理论，具体方法是通过利用宇宙背景探测卫星。根据诺贝尔奖委员会个话，宇宙背景探测卫星计划也代表从此之后，宇宙学作为一种新个精确个学科。
遗传转录

**转录**（Transcription），生物合成蛋白质个头一步，也是tRNA（核糖体RNA）搭rRNA（转运RNA）个合成步骤。

转录进行个辰光，一个基因会得勒酶个催化作用之下先拨复制成mRNA（信使RNA），为接下去合成蛋白质提供条件。
省会

**省会**，也叫**首府**，就是一个省个行政中心所在地。有辰光弗一定该个城市就是经济中心，像江苏省个南京市，经济总量弗如邻近个苏州市搭仔无锡市，但是渠还是江苏省个省会。

下底是中国各省及省会列表：


&nbsp; 


名称
简称
省会或首府


北京市
京
东城区



天津市
津
和平区 



河北省
冀
石家庄市



山西省
晋
太原市



内蒙古自治区
内蒙(蒙)
呼和浩特市



辽宁省
辽
沈阳市



吉林省
吉
长春市



黑龙江省
黑
哈尔滨市



上海市
沪
黄浦区



江苏省
苏
南京市



浙江省
浙
杭州市



安徽省
皖
合肥市



福建省
闽
福州市



江西省
赣
南昌市



山东省
鲁
济南市



河南省
豫
郑州市



湖北省
鄂
武汉市



湖南省
湘
长沙市



广东省
粤
广州市



广西壮族自治区
桂
南宁市



海南省
琼
海口市



重庆市
渝
渝中区



四川省
川(蜀)
成都市



贵州省
黔(贵)
贵阳市



云南省
滇(云)
昆明市



西藏自治区
藏
拉萨市



陕西省
陕(秦)
西安市



甘肃省
甘(陇)
兰州市



青海省
青
西宁市



宁夏回族自治区
宁
银川市



新疆维吾尔自治区
新(疆)
乌鲁木齐市



香港特別行政區
港
中西區中環添馬


澳门特別行政區
澳
風順堂區（聖老楞佐堂區）南灣大馬路


台湾省
台
台北市
弥撒

**弥撒**(英文:mass)是天主教搭仔东正教个祭祀仪式,参加弥撒仪式，叫**望弥撒**。

弥撒个仪式包括下头五个部分：
# 进堂式或进台式
# 圣道礼仪,主要是诵读《圣经》搭仔听神父讲道。
# 圣祭礼仪，是祝圣面包搭葡萄酒搭仔领圣体、圣血，用一小块饼干搭一小口**白**葡萄酒作为耶稣基督个身体搭仔血，吃仔就搭耶稣来拉一道，获得救赎。
# 领圣体礼
# 礼成式

一般每个礼拜天侪会来拉教堂做弥撒，碰着重大节日譬如讲圣诞节、复活节会做大型个弥撒,并接受教徒个奉献。基督教新教（来拉中国，也叫基督教）个仪式（叫礼拜）呒拨实梗隆重，只是一般性个崇拜，牧师根据当时当地个新闻发表点搭《圣经》搭界个议论，也会领圣餐。

## 外部链接
* 天主教弥撒结构与程序
* 弥撒礼仪
海子牛

**海子牛**，水牛个一种，分布勒拉南通东部沿海一带。

## 自然
海子牛，渠祖先是亚洲野水牛，勒公元前4000年拨人驯化，成为人类活动个一部分。如东海子牛搭四川德昌水牛、云南德宏水牛等合称为中国五大优等水牛。
### 样貌
如东海子牛体形健硕，背部平直，肩部拱出来，双角圆张，四肢粗壮，四蹄宽大，可以勒拉江海自由来往。
### 历史
人老早就把海子牛作为牲口，驱赶牛车接海。勒拉唐代个辰光，日本和尚圆仁率领弟子访问宾城（掘港旧称），勒《入唐求法巡礼行记》书里向有记载：“掘港庭沿海村”用牛拉船。《两淮盐法志》则描写了清朝嘉庆年间海子牛拖船运盐个场景，里向还有插图：两牛拉一车爬坡。
## 人文
当地三天两头讲“海子牛精神”，主要是号召群众要“弗待扬鞭自奋蹄”，去开拓，去勤劳负重。勒如东县城掘港，沿人民路朝南到影剧院，有一塑雕像，渠就是如东个标志——海子牛。
电车

**电车**（崇明话 IPA [die] [tsʰo]），或者叫**有轨电车**、**铛铛车**，是一种城市公共交通工具。电车勒平个轨道浪开仔跑，可以就地安装。现在电车基本浪侪是由电来驱动个。
## 历史
### 头一条线路

电车勒19世纪上半期出现，但是刚刚开始个辰光，电车是硬是靠动物拉个。最最早个电车（名字叫hippomobile）是美国造个，用来沟通纽约到Harlem(1834年)，后来子1850年，纽约到新奥尔良。头一批铁轨，因为采用“U”字形个结构，事故连二发生过好几趟。从1850年开始用喉管形铁轨；1852年开始用呒得弯头个铁轨（法国人Alphonse LOUBAT发明）。1853年，趁世界博览会之际，勒法国巴黎第8区修建着一条试验电车轨道。 

电车勒世界浪数勿清个城市运行，譬如讲伦敦、柏林、巴黎、米兰等等，比公交车来得要快、要惬意。现代技术个发展，电车成本也勒到降低，特别是1873年蒸汽车个发明，1881年电力车（西门子公司）个发明。

电车靠电驱动，而且产生污染少，个咾马上就得到广泛推广。头一辆电车勒1887年布达佩斯成功运行。勒法国，头一辆勒1890年克莱蒙费朗成功。

### 黄金时代

电车勒20世纪初突飞猛进，直到两趟世界大战个辰光。居是因为乘客人数增多，同样，电车也就成为解决城市交通个一个办法。勒1910年，基本浪马车就淘汰脱哉。搿辰光，公交车勒到发展阶段，因为伊机械浪靠仔住；小汽车是有钞票人家个专属；而电车正好可以发挥伊个特点。

### 复兴时代

1973年石油危机，油价飙升，需要重新来衡量城市公共交通问题。因为地铁价钿贵，只有勒大城市有，电车系统需要有一个标准。勒法国，有人曾经向八个城市提出建议制定规范，但是后来朆有结果。

新型态个有轨电车出现，伊弗只有一节车厢，好送更加多个旅客。部分甚至全部路段高架、地下化，有独立路权，弗会得同私家车堵拉一道，故咾有轨电车复兴。勒美国个波特兰，有人发明一种新个现代电车网络，可以搭其他人共用路面。譬如讲，汽车可以勒呒得电车开个辰光开过铁轨。 

1990年代开始出现低地板有轨电车甚至特低地板有轨电车。乘客上低地板有轨电车个辰光弗用上踏土琴哉，方便行动弗便当个人上车下车。

## 发展
勒传统个电车基础浪发展出新型个符合当地特点个电车。
### 电车-火车
电车-火车，实际浪是一个系统，可以勒市中心、城市外环道行驶，甚至可以勒地区原有铁路网浪开。 

### 有轮电车

### 地面提供能源

能源（电）通过两条铁轨当中个第三条来驱动电车，搿条铁轨只有有电车通过个辰光再受压。
### 电池电车
主要是用镍氢金属电池存足够多个电来维持电车正常运行。

## 城市化当中优点搭弗足之处
### 优点

* 成本较高，但是搭地铁比出来，成本只有伊个1/3。因为弗需要挖洞，只要铺轨道就好哉。

* 速度比公交车就快。弗需要勒市区停多少时间。

### 弗足

* 比公交车成本高
* 运行成本比自动地铁高，因为需要司机驾驶
* 比地铁慢，带客少
* 空轨道对骑脚踏车个人蛮危险

## 技术
### 路线
### 转轨

### 推动
### 刹车

### 电力供应

## 参见

### 内部链接
### 外部链接
* 欧洲国家个电车网
* 澳大利亚有轨电车 
* 百度浪个介绍
里尔克

**里尔克** （1875年养勒奥匈帝国个布拉格）是二十世纪顶顶有名个德语诗人之一。

## 生平

### 1875-1896: 小辰光个经历

里尔克1875年4月15号养勒布拉格，归个辰光搭所有个波希米一样还是奥匈帝国个一部分。

俚个爷，约瑟夫·里尔克(1838–1906), 是个孱头。军人生涯失败仔做着一个铁路员。俚个娘，索菲亚·菲娅·恩特兹 (1851–1931)，是个雌老虎，家庭背景是一个经济情况邪气好个布拉格制造业家族。俚变成功贵妇人个梦想勒浪俚个婚姻当中朆得到实现。1884年两家头分手哉。

娘搭儿子个关系也蛮紧张个，勒里尔克前头有个囡儿死脱哉，娘登勒阴影里向始终朆解脱出来。

### 1897-1902: 发展阶段

1897年勒浪慕尼黑碰着邪气有阅历个文学家露·安德烈亚斯·莎乐美，欢喜上俚哉。里尔克搭该个比俚岁数大外加已经结仔婚个女人关系交关亲密，持续到1900年。后些来两家头分手，必过原旧是俚顶顶要好个朋友。

1897年个秋场里，俚跟牢莎乐美去仔柏林，住勒俚个附近。1898年俚到意大利去旅游着几个礼拜。1899年，里尔克还跟莎乐美夫妻两家头一道去仔趟莫斯科，归搭碰着作家列夫·托尔斯泰。

### 1902-1910: 中期形成阶段

### 1910-1919: 里向搭外头个革命
### 1919-1926: 后期作品
高分子化学

**高分子化学**（崇明话 IPA [kɔ] [fəŋ] [tsɿ] [ho] [jɔʔ]），或者也叫**聚合物化学**，是研究高分子或者聚合物化学性质搭化学合成个多学科相结合个科学。根据IUPAC个推荐，高分子（Macromolecular）主要指单个分子链，属于化学范畴；而 聚合物（Polymer）主要用来描述高聚物材料个主体性质，属于物理学一个分支高聚物物理。
* 生物高分子由活个机体生产:
** 结构 蛋白质: 胶原质、角质、 弹力蛋白等
** 化学反应蛋白质: 酶、荷尔蒙、 运输蛋白等
** 结构 多糖: 纤维素、几丁质
** 存储多糖: 淀粉、糖原
** 核酸: DNA、 RNA
* 化学合成高分子——塑料:
** 热塑性高分子: 聚乙烯, 泰夫龙 聚苯乙烯, 聚丙烯, 聚酯, 尼龙等
** 热固性高分子: 硫化 橡胶等

高分子是单体通过聚合反应合成个，所以衡量高分子有几个参数：聚合度, 分子量分布, 单体排列, 共聚合物分布, 交联度, 晶型搭其他热化学性质，譬如讲玻璃体转化温度、熔点。勒溶液当中个高分子有一星特殊个性质，譬如讲溶解度、粘度、凝胶化等。

## 历史

1832年Henri Braconnot 搭1846年Christian Schönbein个工作对硝化纤维素个发现有重大意义。大家晓得，硝化纤维素拨樟脑处理过可以产生赛璐璐，溶勒拉乙醚或者丙酮里向形成胶棉，居勒美国内战个辰光用来包扎伤口个。 醋酸纤维勒1865年拨合成。1834年，Friedrich Ludersdorf 搭Nathaniel Hayward分别独立发现加点硫到天然橡胶里向，可以防止材料变粘人。1844年，Charles Goodyear申请仔美国专利，内容是弄硫搭加热硫化橡胶。 Thomas Hancock勒居前一年申请仔英国专利。

1884年，Hilaire de Chardonnet开仔头一家生产人工纤维个工厂，原理是基于再生纤维，或者叫 人造纤维，作为丝绸个替代品。但是有个问题是伊太容易着火哉。http://www.plastiquarian.com/top.htm  1907年 Leo Baekeland发明仔头一个化学合成高聚物，是一个热固性比较好个产品，名字叫Bakelite。 玻璃纸最先勒1908年拨Jocques Brandenberger发现，伊把一片片人工纤维喷勒垃酸池里向得垃。http://inventors.about.com/library/inventors/blcellophane.htm 1922年，Hermann Staudinger头一个提出：聚合物是有原子链通过共价键组成个。 伊也建议命名为高分子物质。勒伊之前，科学家侪相信高聚物是一星小分子物质合勒一道形成个，呒得特定个分子量。也是因为搿个发现，Hermann Staudinger 得垃1953年个诺贝尔化学奖。 Wallace Carothers勒1931年头一个发明氯丁橡胶、头一种聚酯，进而发明尼龙，真正勒1935年取代丝绸。 Paul Flory 勒1974年得垃 诺贝尔化学奖 ，来表彰伊勒50年代对溶液当中高聚物随机卷绕构型理论个工作. Stephanie Kwolek发现一种芳香尼龙，可以放火，取名叫 Kevlar，勒1966年得了专利。

现在市面浪有交关商品高分子产品卖，譬如讲HIPS、ABS等复合材料，搿星材料有多种材料个功能，包括耐热、弗变形等性质，用途广泛。

## 外部链接
* IUPAC 定义 聚合物（英文）
* IUPAC 定义 高分子（英文）
* 人工丝; 醋酸纤维; 玻璃纸 （英文材料） 
* 玻璃纸个历史（英文）
* 高中生、本科生网浪教育资源（英文） 
* 高分子化学文本，教育资源（英文） 
*   中国化学信息门户——高分子 （中文） 
* 一位网友个博客——关于高分子个资源（中文）
*  厦门大学精品课程课件（中文）
优八克

**国际纯粹搭应用化学联合会**（**I**nternational **U**nion of **P**ure and **A**pplied **C**hemistry，简称 **IUPAC**，读音：“优八克”），是一个致力于促进化学发展个非政府组织，也是各个国家化学会个一个联合组织。以公认个化学命名权威著称。命名搭符号分支委员会每年侪会得修改IUPAC命名法，来提供化合物命名个准确规则。IUPAC 也是国际科学理事会个会员之一。

## 内部链接
* IUPAC命名法
* IUPAC元素系统命名法
* 国际科学理事会

## 外部链接
* 国际纯粹搭应用化学联合会

## 参考
* 中文IUPAC命名法
大写

侬要寻个是：
* 中文数字大写
* 西文字母大写
** 英文
** 法文
** 德语
** 俄语
* 中文拼音大写
中文数字大写

漢語用十个字表示“零”到“九”，另外有別樣数字代表“十”、“百”、“千”許大数字。中文每个数字都有大、細两种写法。**大写**用于正式或者商业文件裏向，防改用。

**T**代表繁体漢字，**S**代表简体漢字。
小城之春

导演费穆勒1946年拍个愛情故事片。故事发生勒一个江南小镇。

## 角色
* 韦伟演周玉纹 
* 石羽演戴礼言 
* 李伟演章志忱
* Cui Chaoming演老黄
* 张红眉演戴秀

## 外部链节
*
入唐求法巡礼行记

**入唐求法巡礼行记**，是日本和尚圆仁入唐求法巡礼过程当中用汉文写个一部日记体著作。

## 著作介绍

全书从唐文宗开成三年六月十三号（公元838年7月2号）开始写起，从日本博多湾登船出发，一直写到唐宣宗大中元年十二月十四号（公元848年1月23号）从中国回转日本博多，前后历时九年七个月。全书虽然弗是逐日记载，但是基本浪按日脚分列，一龙总597篇（也有人认为是595篇），总计八万多字，分为四卷。

## 传播过程
圆仁《入唐求法巡礼行记》手泽本原藏京都延历寺，失传已久。但是《入唐求法巡礼行记》写成之后，曾经广为流传。关于《入唐求法巡礼行记》一书个文献记载，最早要算《慈觉大师传》，《慈觉大师传》写勒垃圆仁和尚示寂后49年，《慈觉大师传》里向明确写明：“入唐事迹，一依本记”。另外，宋神宗熙宁五年（公元1072年）来中国个日本僧人成寻个《参天台五台山记》，成寻勒“延久四年十月十四日”搿篇记载向宋神宗献礼品辰光，讲：“觉大师巡礼记三卷依次进上，至巡礼记第四卷隐藏不进上，依思会昌天子恶事也。”由此可见，《入唐求法巡礼行记》当时是作为国礼送个，而且成书之初即为四卷。（成寻之所以囥脱第四卷，是因为第四卷中涉及唐武宗“会昌排佛”个恶事，里向交关愤恨之辞。）后来一直到镰仓幕府时期（公元1192-1333年）《入唐求法巡礼行记》个抄本仍勒僧俗间流传。但此后长达五个多世纪里向呒得生息。明治十六年（公元1883年）以后，三上参次博士等勒调查京都东寺观智院所藏文献个辰光，重新发现勒伏见天皇正应四年（公元1291年）长乐寺老僧手抄个《入唐求法巡礼行记》古抄本。搿一发现震动日本朝野，明治三十六年（公元1903年），作为留存秘库个该书个最古抄本，《入唐求法巡礼行记》拨尊为国宝。大正七年（公元1918年），该书拨收进佛教刊行会出版个《大日本佛教全书》之《游方传丛书》当中。

## 外部链接
圆仁及著作介绍

《入唐求法巡礼行记》及所反映个天台宗问题 

## 相关条目
世界三大旅行记另外两个：
* 中国唐朝玄奘个《大唐西域记》
* 意大利马可波罗个《东方见闻录》
南澳大利亚州

**南澳大利亚州**，简称**南澳**或者**南澳州**，是澳大利亚面积第三大州，位于澳大利亚南部，是唯一一个搭澳大利亚大陆上所有州侪接壤个州。

南澳大利亚州主要生产小麦、羊毛、大麦、水果、葡萄酒、牛肉、羊肉等。阿德来得市是南澳首府，人口大约匝100万人，为澳大利亚继悉尼、墨尔本、布里斯班之后个人口第四大城市，气候为地中海型气候，夏季干燥，冬季短而且多雨。

搭界个州&nbsp;：&nbsp;新南威尔士、西澳大利亚、北部领土、昆士兰、维克多利亚  

## 教育

该州高等教育系统以澳大利亚八校联盟之一个阿德来得大学（The University of Adelaide）为主体，该校勒八校当中属于中等水平，另外有南澳大学（University of South Australia，简称 UniSA），深受当地人青睐。居两所大学个医学、水质及水处理侪非常有名。

## 土著居民

南澳大利亚州也分布好星土著居民。一般勒到市区里向个政府组织搭学堂等等地方侪可以看见搿种旗。澳大利亚有名个电影Rabbit-Proof Fence (2002) （吴语：小倌要回转；中文：孩子要回家），描述个就是澳大利亚早期同化白人搭土著人个混血儿。

## 外部链接
*南澳大利亚州政府网站
*南澳大利亚旅游网站（英文）
常州話

**常州言话**（常州言话：常州話 ），是吴语北区太湖片下头个毗陵小片个。常州話分佈勒常州、武進个大部分地區。

## 語音
### 声母
搭多数其他吳語一樣，常州話保留中古濁聲个對立。不過濁音聲母是清音濁流，就是弛聲个對立。

常州话老底子分尖团音。20世纪五十年代，市区尖团音开始合流，郊区还有所保留。

:

### 韻母


* 常州話个前高元音容易高頂出位，擦化爲，弗僅是原本舌尖元音个/zɿ/等音節，/pi/等音節也容易發生高元音擦化（舌尖化）。必过雖然讲常州个擦音比北京、蘇州个強，但跟丹陽咾啥个比相对弱。


### 聲調
常州话老底子分街谈绅谈。“街谈”是城里人讲言话个样式，“绅谈”是东南边乡下个官吏人家讲个言话。20世纪初现代学堂兴起，外加社会变化，街谈逐渐占据主导地位。两种口音最主要个区别是连续变调。

勒垃连续变调方面，常州话阳平搭上声开头个词侪发13调或者455调，原本弗同调个单字勒垃连调以后会得发同一只声调同调；阴平开头个词语按照後头個字分成三类：后字平声读33调;去声读50调; 上声主要读33调，少数读50；所有阴去个调值侪好是523，阴去加去声个辰光也叫455调；所有阳去字开头个两字组侪好念124调。

## 词汇

### 人稱代詞
下表畀出了常州言话个代词。第一人称单数是“我”，第二人称单数是“你”，第三人称单数是浊化个“佗”。常州言话人称复数勒单数后头加“家”，第一人称复数分排他式搭包含式，排他式就是“我家”，包含式是"哈伲”或者“哈伲家”。

## 参考

## 外部链接
* 吴语协会
陆行白

**陆行白**，江苏海门人，著名海门山歌剧作家，原中国戏剧家协会会员。主要作品有《淘米记》、《采桃记》搭《洗衣记》，居三部作品拨称为海门山歌三部曲。
江陰話

**江阴闲话**，就是江阴地区个老百姓讲个吴语方言。

江阴地处交通要道，境内个闲话也主要是东海个苏沪嘉小片到西海个毗陵小片（常州小片）个过渡闲话。该歇一般拿江阴闲话划到毗陵小片里向。

## 发音
江阴地区个闲话发音除落有大多数太湖片吴语个共性之外，也有星自家个特点。

## 词汇
江阴地区吴语个有星词汇来别个場許个吴语里向看勿大见。譬如有星場許个近指代词用“既”，表“和、与”用“海”。

## 语法
语法浪，江阴闲话搭苏州闲话基本浪呒啥两样。

譬如，俚笃个是非问句侪是用“阿”（苏州，江阴“”或者“”）构成个，而东海个上海闲话搭西海个常州闲话侪是搭普通闲话一样来句子尾巴浪加疑问语气助词（像上海“，常州“”）。

## 方言
江阴闲话东西南乡搭仔城区闲话侪有所两样，年纪弗一样个人，讲个江阴闲话也有所弗同。

### 地理差异
江阴各个片个方言侪有自家个特点，基本浪，原来个乡镇小片个格局搭仔现在方言个格局是吻合个。

江阴西乡个闲话，弗管是用词还是发音，已经交关接近常州武进个闲话。譬如效摄字（如“奥”）发双元音，人称也搭常州一样。

江阴东乡个闲话，越往东就越像东海个常熟哉，譬如有翘舌音，第三人称是[gei]，而第二人称为[nəŋ]。

江阴南乡闲话，语音浪就慢慢里有点像无锡东乡北乡闲话哉，第三人称用[ji]，竟然搭100来公里外头个上海闲话一样，勒四转侪寻弗着一样个。勒词汇浪也搭武进东乡搭仔无锡侪有交关共同个。

江阴市区个闲话，兼具四乡特点，作兴因为勒勒江边边，再一个清朝辰光是江苏学政驻地，相对带有较多官话特点。譬如，蟹摄一二等（譬如“蟹”搭仔“海”）弗分，侪念[hɛ]，搭杭州闲话一样，而四乡个吴语搭仔别个场哈个吴语一般性侪是分个，前者一般念[ɑ]。再譬如江阴市区闲话里向日母止摄字像“儿”“耳”也它交关少白读，“儿子”实梗个词汇里向“儿”也是文读个。江阴市区个闲话声调也比四转吴语要少，只有6个声调，而四乡吴语一般性侪有7~8个声调。

### 年纪差异
江阴地区闲话个新老派差别从语音浪来看，弗算哪亨大。

## 参考
钱乃荣，《当代吴语研究》
## 外部链接
*吴语协会
GNU自由文档许可证

**GNU自由文档许可证**（簡稱**GFDL**）是一个公共版权个授權，好拨自由文件引用个。2000年个辰光，伊由自由软件基金会創造出来。

## 链接进来
* Guide to the new drafts of documentation licenses 
* GFDL official text 
* Free Software and Free Manuals, essay by Richard Stallman
* : Problems with using the GFDL for short printed texts
管剑阁

**管剑阁**，沙地人，启海地区文化文史资料收集者。管剑阁搜集仔长篇叙事山歌《红娘子》、还有《江口情歌》等作品。
丁仲皋

**丁仲皋**，沙地人，启海地区文化文史资料收集者。管剑阁搜集仔《江口情歌》等作品。
宋卫香

**宋卫香**，沙地人，著名海门山歌演唱演员，曾经唱过《淘米记》搭《小阿姐看中摇船郎》等作品。
散货船

**散货船**是一种专门运输谷物、煤、矿砂、水泥等大宗货物商船，具有容量大、安全、高效搭耐久性等特征。散货相对于拼箱，一般弗弄集装箱运输，而租用散杂船来运输。装个货可以是粮食、矿石等。
李金华

**李金华**（1943年7月-），中华人民共和国政府官员，1998年起担任中华人民共和国国家审计署审计长。勒在职期间发动审计风暴，2004年当选《南方周末》年度人物。

## 经历
李金华1943年出生于江苏如东，1965年6月加入中国共产党，1966年9月参加工作，中央财政金融学院金融专业毕业，研究生学历，高级审计师。1966年任西北财经学院教员；1971年起先后任航空工业部572厂会计员、财务组长、车间党支部专职副书记、厂政治部副主任；1980年任航空工业部572厂党委副书记。

## 外部链接

* 国家审计署个李金华主页
管惟炎

**管惟炎**(），男，汉族，物理学家，中国科学院院士，教授，1928年8月生，江苏如东人。1985年4月至1987年1月任中国科学技术大学第三任校长（1984年9月至1985年4月为代理校长）。1957年毕业于苏联莫斯科大学物理系，同年畀推荐为苏联科学院物理问题研究所研究生。历任中国科学院物理研究所所长，中国科技大学校长、研究生院院长，国务院学位评议组成员，中国大百科全书固体物理卷主编，《低温物理》杂志主编等职。主要从事低温物理搭超导个研究，搭别人一道写过《超导电性》（一、二）、《超导研究75年》，发表学术论文70多篇。管惟炎从事强磁场超导材料搭超导磁体个研究，搭国内一星研究单位、高校、工厂合作，先后研制着几种领先个国产超导材料。除开搿星，渠还从事有关超导材料个基础研究，解决着第二类超导体临界场搭临界电流个起源问题，发明着一种测量强场超导材料临界特性个新方法，验证过超导体个相变热力学关系式。2003年3月20号，伊因为车祸死勒台灣台中市。
维克多港

**维克多港**（英文名：*Victor Harbour*），勒勒澳大利亚南澳大利亚州，来勒南澳大利亚州首府阿德来得南面85公里，距离阿德莱德大约1個钟头个车程。

## 位置

维克多港勒南澳大利亚州首府阿德来得市中心东南，开车大概有1个钟头个车程。有火车、大客车连接市区。渠搭仔富劳里友半岛（英文：*Fleurieu Peninsula*）勒勒一道。

## 景点
* 花岗岩岛———（*Granite Island*）。全岛通过一座桥搭大陆相连，面积邪气小，方圆几百米。岛个南面有企鹅栖息地，北面有有名个“阳伞石”（英文名：Umbrella Rock）。
* 富劳里友半岛———（*Fleurieu Peninsula*）。风光优美，有野兔子出没。

## 动物

动物蛮多个，可以看见海鸟、企鹅、鲸鱼、兔子了啥个交关种类。

* 企鹅——— 一般早起老早出去，夜来9、10点钟转来。
* 鲸鱼——— 勒半岛一个山顶顶浪，最佳季节是每年个6月份到9月份。
* 马拖车——— 靠马拉个一节火车，伊行动个里向搿个风铃叮、叮、叮作响。蛮特殊个，神气呒垃。 

## 外部链接
* 
* 网易关于维克多港个介绍
富劳里友半岛

**富劳里友半岛**（英文名 Fleurieu Peninsula），泛指澳大利亚南澳大利亚州南部一个半岛，位于该州首府阿德来得南搭东南1个钟头个车程。附近有好星旅游景点，包括维克多港、袋鼠岛、花岗岩岛咾啥。热天介邪气多游客欢喜来白相。
花岗岩岛

**花岗岩岛**可以指：

*花岗岩岛（澳大利亚），靠近维克多港个一个小岛，南澳大利亚
*花岗岩岛（密歇根州），美国
* 美国阿拉斯加州有星岛
花岗岩岛（澳大利亚）

**花岗岩岛**（英国言话：Granite Island），位于澳大利亚个南澳大利亚州，是一个紧靠维克多港个小岛，离州首府阿德来得弗远。
岛浪呒得人住，不过有建筑。搿个岛蛮受游客欢迎，因为岛浪有小企鹅。
花岗岩岛搭大陆通过一条桥连接，游客可以步行进岛，也可以乘“马拖车”。

## 南澳州个旅游热线
*+61 8 82037611 （阿德来得） 
*+61 8 85525738 （维克多港）

## 外部链接
*花岗岩岛广角镜   
*南澳自然保护局公式网站
陈冯富珍

**陈冯富珍**（，）是世界卫生组织总干事，前香港特别行政区政府卫生署署长。

## 学历
陈冯富珍，加拿大西安大略大学文学士、医学博士及理学博士，也是英国伦敦皇家内科医学院院士及新加坡国立大学公共卫生科硕士。

陈冯富珍于1966年勒何东女子职业学校（现何东中学）毕业，升到罗富国教育学院，曾经勒伊利沙伯中学从事家政教师一年，后来搭丈夫到加拿大西安大略大学念书，而且转到医科。

## 仕途
1978年12月加入香港政府任职医生，1989年11月任卫生署助理署长。1992年4月晋升为副署长，1994年6月成为香港首位女性卫生署署长，直到2003年8月，服务香港政府达25年。

### 加入世界卫生组织

陈冯富珍于2003年受前世界卫生组织总干事李锺郁博士提拔，辞脱卫生署署长一职，到瑞士日内瓦担任世界卫生组织助理总干事。

### 参选世界卫生组织总干事
2006年7月25号，中华人民共和国政府宣布推荐陈冯富珍竞选世界卫生组织总干事一职，来接替同年5月逝世个李锺郁。
2006年11月6号，世界卫生组织执委会选出最后五名总干事候选人，陈冯富珍获最多票（24票），其他候选人为墨西哥个弗伦克、日本个尾身茂等。

2006年11月8号，世界卫生组织宣布，代表中国参选个陈冯富珍拨选为总干事；勒11月9号获得世界卫生大会通过，成为该组织成立58年来首位担当该职个中国人。而陈冯富珍个任期由2007年1月4号开始到2012年6月30号，任期为5年半，比历任总干事多半年任期。年薪217,945美元。

## 家庭
陈冯富珍个丈夫是陈志雄医生，现为香港眼科医院行政总裁，有一子陈浩淇，现为香港执业大律师，曾经取得香港大律师奖学金。

## 外部链接

*香港卫生福利及食物局：陈冯富珍 
*世界卫生组织：陈冯富珍
*世界卫生组织：陈冯富珍博士被提名为世界卫生组织组织总干事
*中华人民共和国外交部：陈冯富珍
神奈川县

**神奈川县**（）位于东京以南，西接山梨县搭静冈县、东临东京湾、南临相模湾。境内有古都镰仓市、日本最大军港横须贺市等著名都市。神奈川县个首府是横滨市。乃朝，神奈川縣是東京都個重要組成部分。也是日本所有縣當中，人口頂頂多個一個。有超過800萬人。個當中，橫濱市、川崎市等，儕成政令指定都市。

## 气候
* 神奈川县位于太平洋西侧，气候温暖而多雨。
海安市

**海安市**（Héŏ̀jŏ），中国江苏省南通市所管辖个一个县级市。总面积1169平方公里，2001年人口95.98万。

## 行政区划
海安县辖14个镇：海安镇、老坝港镇、角斜镇、李堡镇、西场镇、大公镇、城东镇、孙庄镇、雅周镇、曲塘镇、胡集镇、南莫镇、白甸镇、墩头镇。

## 外部链接
*南通市海安市政府网站
如皋市

__NOTOC__

**[[江苏省]]如皋市**
面积1477平方千米
人口145.28万人(2002年)
行政级别县级市
邮政编码226500
电话区号0513


**如皋**市（启海话 ），勒垃长江三角洲上海都市圈里向，东濒黄海，南临长江。
## 历史
如皋，咦叫**雉皋**、**雉水**。
*夏朝，隶属古代扬州。
*周朝，为海阳地。
*春秋，为吴国郧地，吴拨灭脱之后归越
*战国，属楚国，称“九夷海阳”。
*秦朝，归九江郡
*汉代曾经为吴王刘濞封地，名海陵。
*东晋义熙七年（公元411年）正式置县。
*隋辰光废县，并入海宁县。
*唐武德年间，宁海县复名为海陵县，如皋仍归为其属地。
*宋元明辰光，隶属泰州，宋朝，如皋定为中下县，元到元二十一年升为上等县。
*清雍正二年升通州为直隶县，如皋划归通州管辖。
*1940年新四军东进，沿今朝个通扬运河一分为二，东面为如东县，西面为如西县。后来侪拨日军占领。1945年9月新四军收复如皋县城，如西县政府奉命接管，复名如皋县。
*1991年6月1号，经民政部批准撤县设市，现在管辖23镇532个行政村(居委会)。

## 简介
江苏历史文化名城。如皋有悠久深厚个“人文积淀”，三国军事家吕岱、北宋教育家胡瑗，北宋词人王观、明末文学家冒辟疆、清初戏剧理论家李渔等，是古代如皋画卷浪闪光个一笔。如皋现存大量独特个人文景观，譬如：隋代建筑定慧寺，山门朝北，小河环寺，群楼抱殿，为中华寺庙一绝。明代建筑大成殿为国内少见个全楠木结构。清代建筑水绘园是海内徽派园林孤本，国家级文物保护单位。除开搿星，还有灵威观、法宝寺、济忠井、集贤里、石合泰等有文史价值个遗迹搭民居,提供丰厚个旅游文化资源。乾隆年间，如皋曾经是苏北最富个县，享有“金如皋”个美称。如皋县城内外城河外圆内方，像一只铜板，自古以来就是货物集散、商人云集个生财之地。

中国花木盆景之都。如派盆景系中国盆景七大流派之一，搭岭南派、沪派、扬派等各领风骚，以其“云头雨足美人腰”个独特造型享誉海内外。中南海、钓鱼台、毛主席纪念堂等重要场所搭一星中央国家机关，侪可以寻垃如皋盆景。如皋是华东地区最大个花木盆景出口基地，花木盆景种植面积有6万多亩。

## 人物

*李昌钰，1938年生勒勒如皋，著名美籍华裔刑事科学专家。
*闵乃本，国家自然科学一等奖获得者
崇川区

**崇川区**，中国江苏省南通市管辖个一个市辖区。总面积是67平方公里，2001年人口为62万。2020年7月份，崇川区帮港闸区合併，组成新个崇川区。

## 行政区划
下辖21隻街道，外加2隻农场1隻开发区：
*街道办事处：城东街道、和平桥街道、任港街道、新城桥街道、虹桥街道、学田街道、钟秀街道、文峰街道、中兴街道、观音山街道、狼山镇街道、江海街道、新开街道、竹行街道、小海街道、永兴街道、唐闸镇街道、天生港镇街道、秦灶街道、陈桥街道、幸福街道。
*农场：江苏省国营南通农场、南通市富民港良种场、南通市富民港种畜场。
*开发区：港闸开发区。

## 参考

## 外部链接
* 南通市崇川区政府网站
港闸区

**港闸区**，中国江苏省南通市老底子一個市辖区，1991年从南通市郊区改名成立个。总面积是134平方公里，2001年人口为18万。2020年7月份，港闸区帮崇川区合併，组成新个崇川区。

## 行政区划
下辖4個街道、1個镇、4個乡：
*街道办事处：永兴街道、天生港镇街道、唐闸镇街道、秦灶街道。
*镇：秦灶镇。
*乡：闸东乡、闸西乡、陈桥乡、幸福乡。

## 参考

## 外部链接
*南通市港闸区政府网站
江北言话

**江北言话**勒两样背景下底意思两样：
*话吴语个人叫江淮官话**江北言话**。
*有辰光特指扬州言话。

## 外部链接
* 江淮汉韵淮语论坛
江淮闲话

**江淮闲话**，又讴淮语，是中国江淮人使用个日常语言（弗过因为推普关系，立在一些江淮地区大城市也受到冲击），通常算拉官话里向（“下江官话”、“江淮官话”）。

## 分布
江淮闲话主要分布来江苏安徽两省个长江搭淮河之间，故而得名。

江淮闲话来江苏搭仔安徽个南许也有分布，江苏南部个南京搭镇江虽然乡下还有讲吴语个，城区侪是讲江淮闲话个。安徽南部除脱徽州本生侪主要是讲吴语个，太平天国运动之后，土著死到七零八落，外地移民人数浪超过本地人，里向又以安徽江北个移民为多，个了该歇城市里向多数是讲江淮闲话个；土著吴语主要只来拉有星乡下头讲，而且还来浪慢慢教拨江淮闲话取代。

## 特点
江淮闲话来拉官话里向个突出特点主要是还保留中古汉语个入声，形式浪是以喉塞音结尾个短元音，个末一般性典型个江淮闲话有阴平、阳平、上、去、入五个声调。再一个典型个江淮闲话个韵母有单化个趋势，咸山摄也经常性发成鼻化音。

对于讲吴语个人来讲，江淮闲话个另外一只交关突出个腔调浪个特点就是俚个阴平多数读低降调。

## 代表
江淮闲话一起先是南京话代表个，该歇蛮多人拿扬州话作为俚个代表。南京淮语也是南派北语系统个代表。

## 分片
一般性该歇拿江淮闲话分成功三片：洪巢片、通泰片搭黄孝片。
* 洪巢片是相对典型个江淮闲话。声调只有5个，比普通闲话多一只入声。古全浊声母个分化搭普通闲话一样，即“平送仄不送”。

* 通泰片一般性拨拉认为是江淮闲话里向吴语底层顶顶丰富个一片，也好看成是吴语搭典型个江淮闲话个过渡闲话，有交关多搭吴语个共同词汇。俚一般性有六七隻声调，古全浊声母一律读送气音，搭赣客语一样。有学者拿箇片搭宣州、衢州个吴语一淘算作边缘吴语。

* 黄孝片该歇有交关多人勿认为是江淮闲话。俚分布来湖北省，主要特点是入声读长调，勿读一般江淮闲话个喉塞音，因为有入声，所以就拨拉归到江淮闲话里向。有星人认为俚实骨子是西南官话个原始形态，间接个证据是有讲武汉闲话个入声一径到民国初年再呒得个。

## 独立
通常汉语一级分区应用浊音标准，拿江淮闲话算拉官话里向。必过从入声个观点出发，江淮闲话好搭晋语呒啥两样个，应该从官话里㓰出来。

## 外链
* WIKIA高头个淮语百科